
Diasabra, 15 juni 2019 


Fiscal a pidi 10 aña 
pa asesinato di 
J uraima Wouters 


TABATA momento doloroso pa e mayornan di Juraima 
Wouters scucha kico a pasa riba e dia, 7 di november, 
cu Alexander Ras di 22 aña a kita bida di nan yiu. 

E pareha tabata biba den discusion y ambos tabata uza 
droga. Y e dia di e sucedido tabata mesun cos. Segun el 
a bisa, si e no uza marihuana e ta bira hopi agresivo. Di 
otro banda si Juraima uza cocaina, e ta bira agresivo y 
esey tabata e caso e dia di e scuedido. Ademas di esaki, 
Ras tin problema mental pasobra e ta schizofrenico (e 
ta scucha stemanan ta papia cun’e), y ta sufri di depre- 
sion. Den Corte mes por a nota cu practicamente e no a 
papia y a keda continuamente cara abou ta scucha loke 
ta wordo papia. 

E crimen aki a tuma luga riba Awacatistraat na mo- 
mento cu nan tabata bayendo na cas di ex di Juraima 
Wouters pa busca paspoort. A surgi un discusion pa 
cual Juraima a coy un schroefdraaier y kier a hinca 
Alexander cu esaki, segun declaracion di e amigo cu 
tabata compaña nan. E amigo a hala nan for di otro, 
pero Alexander di biaha a saca un multitool y a hinca 
Juraima na su heup banda drechi. E acusado na e mo- 
mento ey a baha for di auto y cu Juraima su tras cu e 
schroefdraaier den man. Aki ta unda cu Alexander a 
bira y a hinke cu un cuchiu den su pecho banda robez, 
cual a resulta fatal. 

E amigo a hinca Juraima, kende tabata sangra masha 
hopi, den auto pa hib’e hospital. Na caminda tabata 
trata di calm’e y trata pa e no haci mucho esfuerso. 
Juraima sinembargo tabatin un ultimo mensahe pa su 
mayornan: “Bisa mi mama y tata mi stima nan hopi”, 
probablemente sintiendo cu e lo no sobrevivi di e lesion 
aki. Na yegada na hospital el a fayece. 

Despues e sospechoso a entrega su mes na Polis. 
Declaracion di otro testigonan rond cu a mira e pleit- 
amento ta diferencia. Nan no ta mira Juraima cu e 
schroefdraaier pero si ta mira cu el a pusha Alexander, 
kende a bira hink’e. 


E1 a haci esaki probablemente, manera el a declara, 
“mi no ta permiti ningun hende maltratami. Si e dalmi, 
mi ta dal’e bek”, el a bisa. Hasta tin declaracion unda 
cu Juraima, kende tabata wordo basta maltrata door 
di Alexander, a bisa su pareha cu si e mester dal’e un 
biaha mas, e lo hinke. Nan amigo mes a declara cu Ju- 
raima ta wordo hopi maltrata y hasta Alexander a yega 
di kibra cash’i wowo di Juraima. 

Mirando e relacion tumultoso aki, durante e investig- 
acion a laga traha rapport psychiatrico, psychologico 
y tambe Reclassering. A keda constata e problema di 
pareha, cu e acusado ta hopi agresivo, ta rabia lihe, 
ademas di e problemanan di salud cu e ta confronta 
cun’e, esta e stemnan cu e ta scucha. 

E acusado a pasa tambe den un situacion traumatico, 
ora cu tempo cu e tabatin 7 aña el a bin haya su omo 
colga, ya cu el a kita su bida. 

Pa fiscal tur e delitonan di cual e ta wordo acusa a keda 
proba. E fiscal ta descarta cu el a actua den defensa 
propio. E ta haya cu e acusado por a pusha e victima 
ora cu el a bini riba dje y cana bay. Pero na su luga, di 
biaha el a saca e cuchiu y a hinke den su pecho, net e 
banda di curazon. 

Fiscal a dirigi su mes na famia bisando cu ningun cas- 
tigo lo por trece nan yiu bek, kende a perde su bida ora 
cu e tabatin 34 aña. E mester pidi un castigo teniendo 
cuenta cu tur circumstancia y a pidi 10 aña incondicio- 
nal. 

E Abogado mr. Paesch a señala diferente declaracion 
cu ta bisa cu Juraima tabata dal Alexander, y cu el a 
bay tras di Alexander ora cu el a para e auto. Su cliente 
mas bien a defende su mes di e atake. 

Hecho ta cu su cliente su intencion no tabata pa mata 
su pareha. 

E acusado no kier a bisa nada na final y Hues a cera 
tratamento di e caso. Sentencia ta dia 5 di juli pa 8.15 
di mainta. 

Ryson Paskel acusa di a mata Camilo Sosa 


"Mi no por a domina 
mi mes y mi a haya un 
rabia ora cu el a dal mi" 



RYSON PASKEL tin un castigo di 12 aña ta 
colga riba su cabes, si Corte bay di acuerdo 
cu e demanda haci pa Fiscal di Ministerio 
Publico. 

Ryson a wordo acusa cu el a comete robo dia 
28 di october, 2017; cu dia 29 di juni, 2018 
el a maltrata y menasa un homber, kende 
supuestamente a abusa sexualmente di su 
amiga. Despues di esakinan a bini e sucedido 
dia 2 di september, 2018, ora cu el a hinca 
Camilo Sosa mata. 

Den e caso di 2 di september, el a wordo 
acusa na prome luga di asesinato premedita 
(moord); si esey no keda proba, asesinato 
(opzet). 

Henter e problema ta relaciona cu un auto 
cu Camilo a laga para dilanti cas di Ryson na 
Tanki Leendert, pero kende a move esaki 
pa otro banda di caminda. E auto aki niun 
hende sa kende a bay cun'e. 

Na momento cu Camilo, hunto cu amigonan, 
a mira Ryson riba Parkinglot di Arawak, 
mesora el a bay reclam'e cu el a horta su auto 
y a dal'e un mokete. Paskel a defende su mes 
y asina e pelea a cuminsa, cu amigonan di 
Camilo tambe envolvi. 

Den Corte el a declara cu e tabata pasando 
den parkinglot ora cu Camilo a reclam'e di a 
horta su auto, cual no ta berdad. Despues a 
surgi un discusion y Camilo a propin'e poco 
golpi. Camilo tabata den compania di algun 
amigo y e tabata su so. Den e pelea su t-shirt 
a kibra. "Mi wowonan a bira scur ora cu mi a 
haya e slanan y mi a sinti mi adrenalina a bay 
halta," el a declara. 


Despues di un rato, el a dicidi di subi su 
auto. Pero na momento cu el a yega banda 
di e luznan di trafico, el a dicidi di bolbe. 
"Ainda mi tabata sinti mi adrenalina den 
mi garganta, mi no tabata por a controla 
mi mes. Mi tabata sinti un rabia grandi y 
mi a bay bek na e sitio." 

Henter e sucedido a bay hopi rapido. 
Entre e momento cu el a bay for di e 
sitio, y a bolbe pa hinca Camilo, a core 
apenas 6 minuut. Segun investigacion 
haci, el a subi su auto y enbes di sigui 
pa su casa na Tanki Leendert, el a dicidi 
di bolbe. A pasa dilanti Sandbar, y a bay 
riba e parkeerplaats patras, unda Sosa cu 
su amigonan ainda tabatey. El a baha for 
di e auto cu su man tras di lomba a cana 
bay direccion di Camilo Sosa, kende ainda 
tabata na e sitio cu su amigonan. A tum'e 
un minuut pa baha di auto, core direccion 
di Sosa y propine un hinca, cu alcansa su 
curazon y su pulmon. Y despues mesora 
el a huy for di e sitio. 

E arma uza autoridadnan no a logra 
confisca. Pero si nan sa cu e mester ta por 
lo menos 15 centimeter largo, mirando 
cu asina profundo e herida tabata, el a 
afecta su curason y pulmon banda robez. 

Aki ta caminda cu Fiscal a cuestiona su 
actuacion. "Pakico bo no a bay bo cas? 
Bo a dicidi di bira rond y bolbe cu e arma 
blanco. Y tur cos a bay hopi rapido. Cinco 
minuut pa bo bolbe y un minuut pa baha 
fordiautoy hinca Camilo Sosa." 



Aunke cu no por proba premedita, segun 
Fiscal,siporprobacuelaactuaintencional. 
Pasobra e por a bay su cas pero a dicidi 
di bolbe pa hinca Sosa. E hincanan cu e 
victima a haya, segun Patalogo a bisa, di 
ningun manera e hoben por a salba. Nan 
tabatin 15 centimeter di profundidad y 
a alcanse den su curazon y pulmon. Na 
yegada na hospital el a fayece. 

Fiscal a tene cuenta cu aunke el a haya 
su mes envolvi cu Polis, pero nunca el a 
wordo condena. Su edad hoben, pero no 
por keda sin dun'e un castigo mirando e 
dolor grandi cu el a causa na e mayornan 
di Camilo y su amigonan. E ta un dolor 
cu no ta kita pa awo, of kisas nunca. Bo a 
causa dos famia dolor grandi. Pa esaki el 
a pidi 12 aña di castigo. 

Su abogado mr. Chris Lejuez a bisa cu e 
tampoco ta haya cu por proba asesinato 
premedita. El a apela na Corte pa tene 
cuenta cu ta e victima a atake prome y el 
a bay defende su mes. 

Kisas door di circumstancianan e no por a 
domina su mes y esey ta causa cu ora cu 
el a trata di defende su mes e situacion 
a sali for di su man, door cu e no por a 
controla su mes. 

E acusado na final a bisa cu e no kier kita 
e dolor cu ningun palabra, pero e kier a 
pidi su disculpa na e famia. 

Dia 5 di juli pa 8.15 tin sentencia. 



































4 


AWEMainta 


Diasabra, 15 juni 2019 


Comision di SDG di Aruba a 
presenta nan rapport anual 2018 



DIABIERNA Mainta, e comision di 
SDG di Aruba a presenta nan Rapport 
Anual 2018 durante e reunion di Con- 
seho di Minister. Presente na e reunion 
tawata tey Jocelyne Croes y Ghislaine 
Nicolas di SDG; Desiree Helder y Ma- 
rylou Lejuez di CBS; Vivian Loopstok 
y Clarienne Croes di DEZHI; Ghisbert 
Boekhoudt di DNM. 

4 aña pasa, e Asamblea General a stip- 
ula un agenda 2030 pa transforma nos 
mundo. Esaki despues cu a realisa cu 
progreso den un pais mester bay man 
den man cu bienestar di e ciudadano. 
Aki na Aruba tambe, nos Gobierno ta 
pone e ser humano central y den esa- 
ki e Metanan di Desaroyo Sostenibel 
(SDG) ta core manera un linea cora den 
programa di Gabinete Wever-Croes. E 
meta final: inclusion, caminda ningun 
hende ta wordo laga atras. 

Pa sigura exito di e SDGs pa Aruba, 
nos mester di sinergia den nos mane- 
ho. Manera conoci, SDGs ta interco- 
necta e dimensionnan economico, so- 
cial, y medioambiental pa por acelera 
e metanan di Nacionnan Uni pa 2030. 
E sinergia entre sector publico, sector 


priva, NGOs, y academia ta hunga un 
rol esencial, specialmente consideran- 
do e retonan cu nos ta enfrenta como 
un pais cu ta formando parti di loke 
Nacionnan Uni ta considera SIDS, 
Small Island Developing States. Nos 
no por crea maneho mas basa riba pro- 
cedura di pasado. Nos mester tuma un 
maneho mas comprensivo y mas co- 
herente ora nos ta traha maneho nobo 
pa logra e metanan cu nos ta pone pa 
2030. 

Premier Evelyn Wever-Croes a gradici 
e Comision di SDG Aruba pa e trabou 
di completa e Rapport Anual 2018. E 
Comision di SDG Aruba ta e pionero- 
nan den region pa cu e implementa- 
cion di e SDGs na Aruba. 

“Aruba ta determina y comprometi pa 
mehora calidad di bida di nos ciudada- 
nonan y basa riba e metanan mundial 
di Nacionnan Uni, brinda oportuni- 
dadnan igual pa tur y no laga ningun 
hende atras. Hunto nos por enfrenta 
cualkier reto cu bin nos dilanti. Y asi- 
na forma un pais mas fuerte cu nun- 
ca”, Premier Evelyn Wever-Croes a 
expresa. 

Minister Dangui Oduber a anuncia 


Lo investiga tur mal decision tuma 
relaciona cu construccion di Hospital 


Esnan responsabel lo tin cu paga p’esaki 


OTRO reto cu e Gobierno aki a en- tur e desicionnan robes cu a wordo 
contra t’e proyecto di construccion di tuma y ken lo bay para responsabel 
hospital unda tur cos cu por a bay p’esaki. 

malo a bay malo. Minister Dangui E mandatario a splica cu actual- 


Oduber a duna di conoce cu n’e mo- 
mentonan aki ya caba tin un “bud- 


mente tin un “blame game” caminda 
SOGA ta punta dede riba hospital y 



get overrun” di mas di 110 miyon hospital ta punta dede riba SOGA, 
florin adicional. nuin di dos kier para responsabel. 

E mandatario a splica cu nan ta den 
N’e gasto di retraso so Gobierno mes- e ultimo fase pa yega na un acuerdo 
ter bay paga alrededor di 20 miyon cu esnan cu lo bay haci un investiga- 
florin. E mandatario a menciona cu cion. 
na momento cu e tabata den oposi- 
cion a trece tur e preocupacionnan Lo bay investiga e destaho publico y un 15 detaye a wordo lubida. Pesey 

aki dilanti y kico lo bay sosode cu e tambe e “scope of work’’ di unda ma- tin tur indicacion cu e cosnan aki a 

proyecto y awe e mandatario ta haya sha hopi gasto adicional a sali. 
rason. 

Minister Oduber a bisa cu lo bay Aki ta unda a lubida e kamber di lubida un kamber di operacion, e 

haci un investigacion pa investiga operacion, sala di radiologia, sala di mandatario a expresa. 


micro biologia y mucho mas, total 


wordo haci deliberadamente, paso 
deliberadamente so un hende por 


Relaciona cu problema di holor di diesel 

A pidi SOGA pa muda boiler di diesel 



UN di otro preocupacion di sigur e trahadornan y paci- 
ente, te constante holor di diesel den Hospital. 


Minister Dangui Oduber a splica cu ya caba e inves- 
tigacion a wordo haci y tur cos ta indica cu loke mester 
wordo haci ta saca e boiler for di e edificio di hospital. 
Minister Dangui Oduber a menciona cu e ta kere cu na 
Aruba t’e unico pais cu tin un boiler di diesel den un 
edificio di hospital. 

E mandatario a bisa cu a manda un carta pa SOGA 
unda a pidi nan pa aloca e fondonan necesario pa saca 
e boiler for di e edificio p’asina alivia e molester cu a 
wordo ocaciona dor di ubica e boiler den e edificio. 

E boiler ta afecta e operacion di e hospital, e ta afecta 
e salud di e trahadornan, e ta afecta e edificio y pesey 
esaki mester wordo saca lo mas pronto cu ta posibel. 

Minister Dangui Oduber a expresa cu su persona ta 
para na banda di e trahador y ta comparti nan impase. 

Docentenan di Trai Merdia a bay den accion di protesta 

A califica Minister Rudy Lampe como un 
persona sin ningun clase di maneho y vision 


DOCENTENAN di Trai Merdia a dicidi 
di bay den un accion di protesta ayera. Nan 
a presenta dilanti di Parlamento, unda se- 
gun e docentenan, Minister Armando Rudy 
Lampe no ta compronde nada di enseñan- 
za, E kier bin cu varios cambio, sin sa kico 
ta bebe y come den enseñanza. 

Minister Rudy Lampe kier bin cu diferente 
cambio, pero e no por splica kico e cambi- 
onan aki ta. 

E docentenan lo no permiti pa mishi cu 
nan posicion huridico. 

No por bin cu cambio ad-hoc, pasobra esaki 
sigur e docentenan lo no acepta. 

Un di e forma di protesta ta, bisti na preto, 
pasobra nan ta den rouw. 

Despues di a bay Parlamento, mesun do- 
centenan aki a cana bay Bestuurscollege 
pa entrega un manifesto na Minister Rudy 
Lampe cu nan opinion. Aki por mira, cu 
ora un Minister kier haci cambio, sin en- 
volve p.e. representante di e trahadornan, 
ta conflicto so bo ta crea. 

Mientras cu Minister Rudy Lampe ta bisa 
di no ta compronde e accion aki di e do- 
centenan, pasobra el a garantiza cu Trai 
Merdia lo keda, lo no mishi cu posicion 
huridico di ningun di e docentenan. 
Manera un docente a laga sa, Trai Merdia 
tin 23 aña ta existi, pero ningun biaha an- 
terior a yega di mira un Minister ta mete 
den TraiMerdia. 

Minister Rudy Lampe kier converti Trai Merdia den un 
sorto di speeltuin, p’e muchanan haci loke nan kier. No tin 
ningun clase di structura. Kende t’e consehero di Minister 
Rudy Lampe, ningun hende no sa, Pero e maneho di Min- 
ister Rudy Lampe ta daño so e ta causa, pasobra e persona 
aki no sa nada di maneho. 

P.e. Minister Rudy Lampe kier elimina guia di huiswerk, 
siendo hopi di e muchanan aki mester di yudanza. 

Hasta trabao di e docentenan, ta guia e muchanan aki pa 
evita di cay den crisis social. Un di e docentenan a califica 
Minister Rudy Lampe, como un persona loco. 

Hasta Parlamentario Sue Ann Ras a duna di conoce, cu e 
ta para banda di e docentenan. E direccion cu e Minister ta 
bayendo, no ta bon. Rudy Lampe ta tumando decisionnan 
mucho adhoc cu sigur no ta responsabel p’e enseñanza. 

Si kier converti e sistema di Aruba manera na Finlandia, 
pero na Finlandia el a tuma sigur 30 aña pa logra loke nan 
tin awe. Pero Rudy Lampe kier cambio di nochi pa mainta. 
No por!! 

Sindicatonan SEPPA y Simar ta sostene e docentenan aki, 
y pesey nan tabata ayera na entrega di e manifesto. Final- 
mente Minister Rudy Lampe a invita e sindicatonan pa un 
otro reunion pa con lo sali di e diferencia aki. 

Aruba Airlines ta bay habri rutanan nobo 


DESPUES cu e 

mercado mas grandi di 
Aruba Airlines a cay 
afo, esta di Venezolano- 
nan, a cuminsa pensa ki 
direccion pa bay, p’e cai- 
da den negoshi no sigui 
cay mas ainda. Por lo 
pronto, no ta mira cu e 
mercado Venezolano lo 
habri, pasobra ainda e 
fronternan ta sera. 

Manera ta conoci, actu- 
almente Aruba Airlines 
no ta bulando su ruta 
pa Miami y mester di 
aprobacion nobo di au- 
toridadnan di aviacion 
civil Mericano. 

Asina mes, Aruba Air- 
lines tin plannan di 
expansion di ruta p.e. 
lo kier bula den 3 luna 
mas, pa Barranquilla, 
Colombia. Asina mes 
tur e avionnan di su 
flota, cu ta consisti di 3 
Airbus 320 y tin e CRJ- 
200, tur ta ocupa. 

Asina mes gerencia di 
Aruba Airlines ta pensa 
di busca un otro avion 
Airbus 320 pa un total 
di 4 avion grandi. 

Mas ainda awor dia 27 
di juni Aruba Airlines lo 
firma un contrato cu un 
tour operador na Haiti, 
cu lo charter un avion di 
Aruba Airlines pa bula 
e prome 2 siman 3 bue- 
lo pa siman pa Miami y 
despues lo bula tur dia 
e ruta Port-au-Prince 
pa Miami. 



T 



AVONDHAVO ARHBA 

Uu.r{j de, tiitdajj/iKQ, aan/// 


Ben je gemotiveerd om je HAVO-diploma of VWO certificaten te behalen? 

Schrijf je NU in! 

Je kan je online registreren en inschrijven vanaf 17 juni tot en met 9 juli 2019 
Je bent pas ingeschreven wanneer alle documenten zijn ingeleverd. 


Informatie en instructie om je in te schrijven zijn te vinden op onze website: 

www.avondhavoaruba.com . 

Let op: 

1. Schoolverklaringen voor de DIMAS en SVB en andere worden 
vanaf 4 september 2019 afgegeven. 

2. Administratiekosten en examengeld worden niet gerestitueerd. 

3. Schoolgeld kan niet in termijnen worden betaald. We hebben een 
swipe-machine voor de maestro-kaart. Cash-geld wordt niet 
geaccepteerd. 

Minister Dangui Oduber a anuncia cu 

Den 4 luna Hospital lo tin 
un Raad van Bestuur nobo 


DIAHUEBS mainta den confer- 
encia di prensa Minister di Salub- 
ridad Publico sr. Dangui Oduber a 
elabora riba tur e preocupacionnan 
cu tin den pueblo riba tema di hos- 
pital. 

E Minister a duna un splicacion am- 
plio riba su maneho, anuncio di con 
e Raad van Bestuur nobo di hospi- 
tal lo bira. 

Minister Dangui Oduber a mencio- 
na cu dentro di 4 luna Hospital lo 
tin su Raad van Bestuur nobo cu lo 
trece cambio grandi den e maneho 
di hospital y trece e cambionan cu e 
maneho di Ministerio di Salubridad 
Publico kier wak den e hospital. 

RAAD VAN BESTUUR 

Minister Dangui Oduber a splica cu 
tin hopi preocupacion den hospital 
y ta p’e motibo aki mester bin cam- 
bio nan urgente di con hospital ta 
wordo maneha. 

“Na e momentonan aki hospital tin 
3 posicion habri den e Raad van 
Bestuur, 1 Presidente, 1 Director 
Medico y 1 Director Financiero. 
Manera ta conoci aña pasa na de- 
cember e Hunta di Supervicion a 
retira e Director Financiero sr. Teo 
de Kool y n’e momentonan ey sr. Ez- 
zard Cilié so a keda den e Raad van 
Bestuur como e Director Medico y 
esun encarga cu e maneho diario di 
hospital. 

E Raad van Bestuur ta wordo con- 
trola dor di e Hunta di Supervision 
cu ta consisti di 7 persona di cual 



Minister Oduber a sigui bisa cu sr. 
Ezzard Cilié su contract ta termina 
fin di aña aki y cu a pidi e Hunta 
di Supervision pa no extende esaki. 
Na mes momento e mandatario a 
instrui e Hunta di Supervision pa 
saca un vacatura riba e posicion di 
Presidente tambe cu lo mester keda 
yena no mas tarda cu 4 luna di tem- 
po. 

E Presidente tambe lo mester fungi 
den futuro como Presidente y Direc- 
tor Medico pues e Raad van Bestuur 
lo consisti di solamente 2 persona. 


Gobierno tin 2 miembro, locual cu 
Gobierno no ta di acuerdo cune, pa- 
sobra e autoridad cu bo ta desea di 
tin como Minister den e Hunta di 
Supervision ta hopi limita”, asina e 
mandatario a trece dilanti. Minis- 
ter Oduber a sigui bisa. 


Minister Dangui Oduber a duna di 
conoce cu e ta lamenta cu e Hunta 
di Supervision a tarda hopi luna 
pa por yena e posicion di Direc- 
tor di Financiero como cu esaki ta 
un posicion hopi importante den e 
maneho di hospital. Minister a 
haci un palabracion cu e 
Hunta di Supervision pa 
yena e posicion aki lo 
pronto posibel y nan ta 
bay haci esaki tambe, 
pa otro siman e vaca- 
tura lo sali den publici- 
dad cu lo mester keda 
yena no mas tar- 
da cu 3 luna 
di tempo. 

Baymento di coriente 2 biaha ayera ta 


Causa cu 
contratistanan 


a causa daño 
na kabel di 
tension halto 


AYERA mainta 14 di juni alrededor di 
10’or tabatin un interupcion den e suminis- 
tro di electricidad den e area di Oranjestad. 
Mesora tecniconan di N.V. Elmar a mo- 
bilisa pa busca e motibo di e interupcion di 
coriente. 

Na altura di Biblioteca Nacional a constata 
cu un contratista cu ta haci trabaonan di 
excavacion pa SETAR N.V., a dal y ocasiona 
daño na un kabel di tension halto di Elmar. 

Tecniconan di N.V. Elmar a cuminsa haci e 
cambio necesario den e red de distribucion 
di coriente p’asina isola e problema y re-es- 
tablece e suministro di coriente n’e areanan 
afecta. 

Rond di ll’or tur cliente den e area afecta a 
haya coriente bek. Mientrastanto Elmar lo 
traha pa re-emplaza e kabel cu a sufri daño. 

Ayera merdia un biaha mas alrededor di 
2:30 tabatin un interupcion di coriente den 
e area di Punta Brabo. Na altura di “Divi 
Village Golf & Beach Resort” e contratista 
cu ta trahando riba Watty Vos Boulevard a 
causa daño na un kabel di tension halto di 
N.V. Elmar. A haci cambio necesario den e 
red di distribucion di coriente y alrededor 
di 2:50 tur cliente den e area afecta a haya 
coriente bek. 

Den e caso aki tambe N.V. Elmar a traha pa 
re-emplaza e kabel cu a suftri daño. 

N.V. Elmar ta pidi disculpa na su clientenan 
p’e inconvenencia cu e interupcionnan aki 
por a ocasiona. 


Johns®n 

notary services 


AUCTION 

THURSDAY J ULY 4, 2019 


On Thursday July 4, 2019, at 11 AM, at the Conference Room of 
the Chamber of Commerce, Aruba, will be auctioned in public. ex. 
art. 3:268 jo. 3:254 Civil Code of Aruba: 


A building complex, locally known as 

BERNHARDSTRAAT267 

standing on: 

- a parcel of public land measuring 748 m2, as further described 
in cadastral measuring document 164/1945, and 

- a parcel of public land measuring 624 m2, as further described 
in cadastral measuring document number 165/1945. 

The lease rights will expire on December 11,2067 

No minimum starting price will be used for the auction of this property. 
Only serious offers will be considered. 


A commercial building locally known as 

BARCADERA 1-A 

standing on: 

- a parcel of public land measuring 4910 m2 locally recorded as 
First Division Section T number 147; and 
-a public parcel measuring 444 m2 locally recorded as First 
Division Section T number 1842; 

The lease rights will expire on June 6, 2024. 

No minimum starting price will be used for the auction of this property. 

Only serious offers will be considered. 


AUCTION NOTARY: T.R. JOHNSON 

The auction is subject to the general conditions for foreclosure 
auctions and special auction conditions which will be determined by 
civil law notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 

A private written bid can be submitted until June 19 2019, 5 PM. 

For more information: 


WWW.J OHNSONNOTARY.COM 

Minister di Husticia mr. Andin Bikker 

Ta bay presenta concepto di 
ley pa bay over na publicacion 
completamente digital di 
diferente ley y decreto 



aruba 

V&urCt 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


UN di e metanan principal cu Gobierno, Gabinete Wever Croes 
tin den acuerdo di gobernacion y maneho ta E-Government. 
Minister di Husticia mr. Andin Bikker durante conferencia di 
prensa diahuebs ultimo a splica cu ta bay over na mas tanto 
posibel digitalisa servicio di Gobierno den cuadro di E-Govern- 
ment. P’e meta aki a cera un acuerdo cu Gobierno di Estonia cu 
ta lider mundial den E-Government. 

Aworaki, Minister di Husticia mr. Andin Bikker ta bay presenta 
un concepto di ley cu ta bay den e proceso legislativo pa bay over 
na publicacion completamente digital di diferente ley y decreto. 
Segun e mandatario, actualmente e ta tumando lugar caba den 
practica unda por bay riba internet y DWZ ta haciendo un tre- 
mendo trabou riba esaki. 

Por tuma nota di e leynan cu ta regarda tanto e ciudadano como 
pais Aruba. 

Na Corsou a haci esaki recientemente y awor tambe tin un pro- 
puesta di ley den Tweede Kamer di parti Hulanda caminda nan 
tambe ta bay over na completamente digitalisa e publicacion di 
nan leynan. 

E publicacionnan digital tin como bentaha cu tin menos gasto 
pasobra aworaki ta publica nan riba internet, pero di otro banda 
mester imprimi nan den formato unda mester tin un abonnement 
riba e formato pa tuma nota di e leynan aki. 

Momento cu bay over na digitalisacion no tin gasto di print cu ta 
yuda spaar y baha gasto. 

Los di esey tanto e uzo di smartphone como di internet na Aruba 
ta sumamente halto e ora ta mucho mas facil pa un ciudada- 
no tuma nota di e leynan cu ta regarda su persona. E sistema 
nobo aki ta pas completamente den e filosofia di Gabinete Wever 
Croes, pa bay over na E-Government segun Minister di Husticia 
mr. Andin Bikker. 

Premier Evelyn Wever-Croes a reuni cu Comision di Inclusion: 

Proyectonan di inclusion ta 
avansando cu pasonan sigur 



DIALUNA Premier Evelyn Wever- 
Croes a reuni cu señor Hans Geer- 
man y señor Francis Croes riba e 
proyectonan di Inclusion pa nos 
mucha y hobennan special. 

Aña pasa, Gabinete Wever-Croes a 
pone un capitulo bunita den histo- 
ria di nos pais na momento cu a in- 
stitui un comision special pa enfoca 
riba e derechonan y calidad di bida 
pa nos hendenan special. 

E comision ta consisti di represent- 
antenan di Ministerio di Asuntonan 
Social, Departamento di Labor, De- 
partamento di Salubridad, Minis- 
ter di Husticia, Minister di Infra- 
structura, Minister di Enseñansa 
y tambe di Minister di Asuntonan 
General. Inclusion di nos hendenan 
special ta un prioridad mas pa Go- 
bierno di Aruba. 

Señor Hans Geerman ta e repre- 
senntante di Premier Wever-Croes 
den e comision. Señor Geerman ta 
un persona hopi apasiona riba e 
tereno di hendenan special y cu am- 
plio experencia riba e tereno aki. 
E conoce con muchanan ta lanta y 
loke falta pa brinda nan un bon cal- 
idad di bida. Señor Geerman varios 
biaha a expresa su deseo pa cosnan 
wordo bon regla pa nos hendenan 
special. 

Enfoke di Ciclo di Bida di un per- 
sona special ta cuminsa desde cu e 
persona nace cu un limitacion fisico 
of mental. 


For di aki caba mester tin un bon 
sistema na luga pa asisti e mayor- 
nan y of e cuidador di e muchanan. 
E siguiente stap ta inclui e muchan- 
an aki na scolnan adecua y ekipa 
pa cuida muchanan special. Tambe 
mester bin un bon plan pa despues 
di scol e muchanan aki tin un luga 
bon pa keda mientras nan mayor- 
nan ta traha. 

Ora nan drenta e edad hoben, mes- 
ter percura tambe pa despues cu 
nan caba scol, nan por wordo inclui 
den un scol di ofishi. Tambe mester 
studia e posibilidad pa nan drenta 
scolnan regular. 

Den nan edad di adulto, mester 
inclui nan den e mercado laboral. 
Algo cu lo no bay ta facil teniendo 
cuenta cu e presion cu tin awendia 
den comercio cu un economia stag- 
na. Sinembargo Gobierno di Aruba, 
pa medio di e comision aki ta stu- 
diando tur posibilidad pa yuda den 


inclusion di nos hendenan special 
den e mercado laboral. 

Despues di e fase laboral, ta bin 
tambe e parti di cuido di salud y 
vivienda. 

“Pa Gabinete Wever-Croes inclu- 
sion tin prioridad. Pa cua motibo 
tambe e comision ta avansando cu 
pasonan sigur cu e proyectonan di 
inclusion y ta inventarisando loke 
ta e necesidadnan y prioridadnan 
cu Gobierno mester haci den termi- 
no corto, mediano y largo pa asina 
yena tur buraco cu tin habri ainda. 

Y ora cu ta asina leu, lo ancra e 
derechonan di nos hendenan spe- 
cial den un ley pa den futuro gobi- 
ernonan tene nan mes na e compro- 
misonan cu nos hendenan special. 
Esaki ta un paso hopi importante 
den e direccion pa brinda un miho 
calidad di bida na esnan mas vul- 
nerable den nos comunidad”, Pre- 
mier Wever-Croes a enfatisa. 

Kiwanis Club of Aruba y New India 
Assurance a lansa e di dos video 
di e proyecto: "Don't text & drive" 



E prome video a keda presenta den luna di februari, cu Korpschef 
di Polis, sr. Andrew Hoo. E Presidente di Kiwanis Club of Aruba, 
Edalitza Weller, durante e conferencia di prensa a elabora cu ya 
pa mas di 30 aña Kiwanis Club of Aruba tin diferente proyecto pa 
conscientisacion di seguridad den trafico na Aruba. 

Miembro di Kiwanis Club of Aruba y alabes “Chair” di Traffic 
Awareness Committee, Jo-Anne Arends y Kaveri Raghunath, 
Managing Director di New India Assurance a splica tocante e 
video aki. 

E campaña “Don’t Text & Drive” a inicia na aña 2012 y a conti- 
nua den diferente fase di conscientisacion. E aña aki haciendo 
uzo di tecnologia, e campaña a evoluciona, te cu awe ta lansa e 
video “Join the Movement” conhuntamente cu New India Assur- 
ance. E biaha aki a enfoka riba Karyme Acosta, un hoben atleta 
cu ta destaca den coremento na pia y riba bicicleta y tambe den e 
deporte di natacion. 

E motibo pa profila Karyme ta pa conscientisa e automobilistan- 
an riba nan responsabilidad como ciudadano. Un biaha mas e 
enfasis di e grabacion ta riba un trafico sigur, particularmente 
yamando atencion riba e peliger sumamente grandi cu texting 
and driving ta trece cune pa nos atletanan cu ta practica nan de- 
porte riba nos careteranan. 





New India Assurance, siendo un di e com- 
pania di seguro di auto mas grandi na Aru- 
ba, claramente ta mira e peliger di esaki y e 
daño cu esaki por ocasiona. 

Kiwanis Club of Aruba hunto cu New India 
Assurance kier gradici un y tur cu a haci e 
video aki posibel. Tambe nos ta yama danki 
na comunidad di Aruba pa cada dia ta mas 
consciente di e consecuencianan severo di 
texting and driving y cumpliendo cu e ya- 
mada tambe ta “Join the Movement!” 

Pa mas informacion pa bo tambe “Join the 
Movement” like e Facebook page di Kiwanis 
Club of Aruba y New India Assurance Aru- 
ba y share e video cu e mensahe importante 
aki: “Don’t text & drive!” 

EXECUTORIALE OPENBARE VERKOOP 


Op donderdag 11 juli 2019 des namiddags om 14.00 uur, zal in de vergaderzaal van de "Aruba Surfside Marina", L.G. Smith Boulevard 
7, Oranjestad, Aruba, ten overstaan van notaris mr M.J.C.Tromp of haar plaatsvervanger, de executoriale verkoop, als bedoeld in artikel 
3:268 van het Burgerlijk Wetboek van Aruba bij opbod en daarop volgende afmijning worden gehouden van: 

1 een perceel eigendomsgrond, gelegen te Noord in Aruba, groot ± 377 m2, welk perceelsgedeelte 

nader is omschreven in een particulier meetdocument opgemaakt door LEB-GROUP als Kavel nummer 11, 
en afkomstig: 

deels voor ± 362 m2 (D 7065) van het deelperceel bekend als kavel nummer 3 en omschreven in 
een particulier meetdocument opgemaakt door LEB-GROUP, groot ± 4.871 m2, welk deelperceel op haar 
beurt afkomstig is van het moederperceel kadastraal bekend als Land Aruba Eerste Afdeling Sectie L 
nummer 2753, oorspronkelijk groot 17.604 m2; 

deels voor ± 15 m2 (D 7066) van het deelperceel bekend als kavel nummer 4 en omschreven in een 
particulier meetdocument opgemaakt door LEB-GROUP, groot ongeveer ± 4.880 m2, welk deelperceel op 
haar beurt afkomstig is van het moederperceel kadastraal bekend als Land Aruba Eerste Afdeling Sectie L 
nummer 2753 oorspronkelijk groot 17.604 m2, 
met het daarop gebouwde, plaatselijk bekend als "Boegoeroei 211"; 

Inzetprijs: Afl. 246.000,== 



2 een perceel eigendomsgrond, gelegen te Paradera in Aruba, in het verkavelingsplan "Villa Park 
Paradera", groot ± 474 m2 of zoveel groter of kleiner als na kadastrale opmeting zal blijken zoals op het 
terrein is of zal worden afgebakend, zoals gearceerd aangeduid met Kavel nummer 51 op een situatiet- 
ekening opgemaakt door LEB-GROUP, en nader omschreven in Delimitatiebrief nummer 1 van drie januari 
negentienhonderd zes en negentig, welk perceel: 

voor 1 20 m2 (D 9339) afkomstig is van het perceel kadastraal bekend als Land Aruba 
Eerste Afdeling Sectie P nummer 20; 

en voor 354 m2 (D 9340) afkomstig is van het perceel thans kadastraal bekend als Land 
Aruba Eerste Afdeling Sectie L nummer4965, 

met het daarop gebouwde, plaatselijk bekend als "Paradera 38-Q"; 

Inzetprijs: Afl. 299.000,== 



3 een perceel eigendomsgrond, groot driehonderd zeventig vierkante 
meter (370 m2), gelegen te Ponton in Aruba, kadastraal bekend als Land Aruba, 
Eerste Afdeling Sectie L nummer 4091, met het daarop gebouwde, plaatselijk 
bekend als"Ponton 90-D"; 

Er wordt geen minimumprijs gebruikt voor de veiling van dit registergoed. 
Alleen serieuze biedingen worden overwogen. 



4 het recht van erfpacht tot 20 juli 2066 op twee percelen, te weten: 

een perceel domeingrond, groot 521 m2, gelegen te Santa Cruz in Aruba, 
kadastraal bekend als Land Aruba, Eerste Afdeling Sectie R nummer 4334, met 
het daarop gebouwde, plaatselijk bekend als "Santa Cruz61-E"en; 

een perceel domeingrond, groot 264 m2, gelegen te Santa Cruz in Aruba, 
kadastraal bekend als Land Aruba, Eerste Afdeling Sectie R nummer 4565; 
Inzetprijs: PM 

De veilcondities zullen 8 dagen voor de verkoopdatum ter inzage liggen ten kantore van voornoemde notaris. 

De executant behoudt zich het recht voor, de veiling uit te stellen en op te houden zonder de verplichting de reden(en) daartoe te noemen. 

Tot en met 26 juni 2019 kan onderhands op het te executeren registergoed worden geboden bij een aan voornoemde notaris mr MJ.C.Tromp gericht 
geschrift. 


Bieders dienen terstond een bankgarantie of een gelijkwaardige doctument dat aanvaardbaar is voor de bank te overleggen en in het bezit te zijn van 
een geldig identiteitsbewijs. 

Notariskantoor mr MJ.C.Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 

Fundacion Alzheimer Aruba tocante 

“E banda scurdi Maltrato di 


DIA 15 di juni ta Dia Internation- 
al contra Maltrato di Ancianon- 
an. Fundacion Alzheimer Aruba 
(F.A.A.) ta duna atencion na con 
pa señala, reconoce y preveni 
e problematico aki. E aña aki ta 
pone enfasis riba e banda scur 
di maltrato/abuso di anciano. 

E constelacion di e populacion 
mundial a cambia dratico ultimo 
decadanan, mientras e expectativa 
di bida cada bes a bira mas halto y e 
populacion a enbiehese substancial. 
Na Aruba esaki kier men cu den 30 
aña e cantidad di persona cu edad 
di 65+ aña lo mas cu redobla. Ape- 
sar di e transformacion demografico 
aki y e cambio y retonan social cu 
esaki ta trese cune, no ta mucho 
tempo pasa cu a cuminsa un anali- 
sis profundo di e derecho di anciano. 
E analisis aki ta sosode riba nivel 
mundial, regional y nacional. 

Algun conclusion te awor ta cu abu- 
so of maltrato di anciano (manera 
explotacion financiero) y malcuido 
di anciano ta tuma lugar frecuent- 
emente y mayoria bes no ta wordo 
raporta y cu gastonan humano y 
financiero considerabel. Segun cu 
e ‘Babyboomer’-nan ta enbiehese, 
e frecuencia di maltrato y descuido 
di anciano propablemente tambe lo 
aumenta y mas famia lo wordo af- 
ecta. 

Nos ancianonan mester por sinti 
nan sigur den nan ambiente y na 
cas. Lamentablemente e seguridad 
necesario cada bes ta bira menos 
unda cada homber of muher di 65+ 
aña por cay den un situacion unda 
cu ta traspasa limitenan di e ancia- 
no y/of ta trat’e sin respet. 


UN CRIMEN SCONDI 

E fenomeno di maltrato y descui- 
do di un anciano ta un crimen. Un 
crimen cu pa diferente motibo y/of 
causa (specialmente dor di isolacion 
social, exclusion, soledad) apenas 
ta wordo raporta of ta wordo scondi 
hopi tempo cu chens di consecuen- 
cia fatal. 

Den un investigacion na 2018 haci 
bou encargo di ‘Wetenschappelijk 
Onderzoek- en Documentatie Cen- 
trum’ (WODC) ta resulta cu 1 den 
20 persona di 65+ aña na Hulanda, 
bibando na cas, a yega di wordo 
maltrata di un of otro forma (incluso 
abuso financiero). Segun e instituto 
Mericano ‘National Committee for 
the Prevention of Elder Abuse’ (NC- 
PEA), mas di 80% di maltrato di an- 
ciano na Merca no ta wordo raporta 
dor di e ancianonan. 

E motibonan p’esaki ta e.o.: 

Berguensa di haci un denuncia y 
admiti cu nan ta victima di caso- 
nan di abuso, sentimento di culpa- 
bilidad, miedo pa represaya, miedo 
di perde nan independencia di biba 
den nan mes un cas (un ambiente di 
confiansa), worry pa revancha, 

No tin conocemento di nan derecho, 
no sa con y na unda por haya ayudo, 
no por comunica e maltrato of abuso 
dor di limitacion cognitivo/handi- 
cap, diferencia cultural y problema 
di idioma. 

NCPEA ta menciona cu lamenta- 
blemente mayoria bes e malhechor 
ta un miembro di famia. Tambe ta 
sosode cu maltrato of descuido ta 
wordo haci dor di persona(nan) cu e 
anciano, den un ambiente personal 
of profesional, ta depende di dje of 
cu e mester por confia. 


Ancianonan 



E dependencia di cuido y ayudo, bol- 
untario of profesional, por ta un di e 
motibonan cu e anciano ta keda sin 
tuma accion y consecuentemente ta 
preveni cu e crimen aki ta wordo 
descubri. 

Malhechornan di maltrato di ancia- 
no generalmente ta depende finan- 
cieramente di e anciano, nan por tin 
adiccion of nan ta sufri di un male- 
sa mental. Alcoholismo, adiccion na 
droga of gamblemento ta aumenta 
e riesgo di maltrato. Tambe e mal- 
hechor por ta sin trabao pa largo 
tempo, tin problema na trabao of 
den relacion of tin debe financiero. 
Maltrato por ta resultado di un ac- 
titud consciente of inconsciente. 
Maltrato tambe por ta resultado di 
un actitud pasivo (deha di actua) of 
activo (haci algo cu ta causa daño of 
sufrimento na e otro). Manera dal, 
zundra, lanta placa di cuenta di e 
anciano sin permiso. 

Maltrato di anciano por sosode den 
diferente forma, manera: Corporal, 
Psicologico, Abuso Financiero y Ma- 
terial, Descuido, Abuso Sexual, Vio- 
lacion di derechonan. E diferente 
formanan di maltrato aki ta sosode 
hopi biaha hunto y p’esey ta rekeri 
strategianan adecua di prevencion 
y intervencion riba nivel di practica 
y maneho. 

Pa mehora servicio di Eerste Hulp, 


Lo apunta un persona pa 
duna atencion pa studia 
con mehora e servicio aki 



UN di e cambionan cu Minister Dan- 
gui Oduber kier trece ta den e tempo di 
espera cu tin na SEH. 

Un di e obhetivo ta pa reduci e tempo 
cu un paciente ta warda pa haya un 
ayudo di emergencia. Minister Oduber 
a splica cu a haci un investigacion y 
den e investigacion aki sali hopi suger- 
ecia di con lo mehora e tempo di espera 
na SEH. 

Un di e sugerencianan tabata pa muda 
e Huisartsenpost di Eagle p’e New 
Medical Office, esaki a wordo haci caba. 

Aworaki lo amplia e orario, actual- 
mente esaki ta di 6 or di atardi pa 10 
or di anochi. Un di e problemanan mas 
grandi cu tin den SEH aworaki ta cu e 
“eerste lijn” no ta funcionando. 

E investigacion a mustra cu casi 80% 
di e casonan di persona cu ta acudi na 
SEH no ta rekeri ayudo di emergencia. 
E pacientenan aki ta bay SEH pa mot- 
ibo cu nan no tin e aceso na nan dokter 
di cas. Minister a menciona cu lo bay 
apunta un persona cu lo bay duna e at- 
encion na tur e puntonan di sugerencia 
cu a sali afo di e investigacion p’asina 
mehora e servicio. 

Pa implementa tur e sugerencianan 
hospital ta keda esun engarga pa ehe- 
cuta esaki nan segun e mandatario. 

Minister Ruiz-Maduro a habri oficialmente e 

Conferencia Anual di 
“Caribbean Group of 
Banking Supervisors’ 



CARIBBEAN GROUP OF BANKING SUPERVISORS 
XXXVH ANNUAL CONFERENCE 
13-14 Junc, 2019 

Minister Ruiz-Maduro tabatin e honor di a habri oficialmente e di 
37 conferencia anual di Caribbean Group of Banking Supervisors 
(CGBS) organisa pa Banco Central di Aruba (CBA). E conferencia 
ta tuma lugar diahuebs dia 13 di juni y diabierna dia 14 di juni. 
E mandatario a dirigi palabra di Bon Bini na e participantenan di 
e 15 diferente pais den Caribe cu ta miembro di CGBS. GCBS a 
ser establece na 1983 y tin como miembro Banconan Central di 16 
pais den Caribe. 

E conferencia e aña aki tin como tema “The Modern Supervisor: 
Retooling Supervisory Approaches in a Dynamic Financial Envi- 
ronment”. Un excelente tema cu ta cuadra cu e cambionan rapido 
den mundo financiero y e retonan regulatorio y di supervision cu 
e cambionan aki ta trece cune. 

Durante e conferencia e expertonan di e Banconan Central lo tra- 
ta diferente topico den varios area. Riba e area di riesgonan op- 
eracional lo trata entre otro e temanan di riesgo cibernetico y e se- 
guridad cibernetico. Riba e area di supervision financiero lo papia 
tocante con pa enforsa e structuranan pa cumpli cu e Ley interna- 
cional di AML/CFT pa evita labamento di placa y financiamento 
di terorismo. Riba tereno di inovacion financiero lo delibera riba 
digitalisacion den mundo bancario, en especial riba e servicionan 
di pagonan electronico. 

E mandatario a subraya cu Gobierno ta sostene tipo di dialogonan 
asina aki pasobra ta importante pa nos expertonan di banco di su- 
pervision intercambia di idea cu otro Paisnan den region y asina 
keda al tanto di e desaroyonan financiero regional y internacional. 
Minister Ruiz-Maduro a termina deseando tur participante un 
conferencia fructifero. 

Mama di Mitch Henriquez 
a pidi pa retira Polisnan 

E Polisnan cu ta envolvi den e 
fayecimento di Mitch Henriquez, 
mester wordo retira si nan keda 
condena den e huicio den apelacion. 

Esaki t’e peticion cu e mama di 
Mitch Henriquez ta haci den un 
carta, cu el a manda pa Hefe di 
Cuerpo Policial Erik Akerboom. 

Maria Henriquez ta scirbi e carta 
den nomber di su dos yiunan muher 
cu “informacion a yega cerca nan” 
cu e Polisnan a wordo priminti cu 
nan lo mag sigui haci funcion inter- 
no, si den e sentencia wordo poni 
un prohibicion pa eherce nan profe- 
sion. 

“Esaki “un biaha mas ta un sla den 
nos cara”,” e mama ta scirbi den e 
carta. 

E ta haci un apelacion na Aker- 
boom cu si bin un eventual condena 
dor di Hof, p’e “no aproba cu nan ta 
sigui ta den servicio di Polis”. 

Maria Henriquez: “Si Polisnan 
wordo condena pa un delito cu tin 
morto di un ciudadano como conse- 
cuencia, no ta na su lugar cu e hen- 
denan aki ta keda den servicio di 
Polis, den ningun tipo di funcion.” 

COMBERSACION 

Maria Henriquez como mama ta 
pidi un “combersacion decente” cu 
e dos funcionarionan policial. “Mi 
ta compronde cu durante e caso pe- 
nal esaki no por tuma lugar, , pero 
ta haya hopi tristo di mira cu Man- 
do Policial di ningun forma a comu- 
nica cu mi, mientras cu ta hopi cla 


PolltieNederland . ES m Akerboom 

T.a.v de Korpscbef. de heor drs. M 

Postbus 17107 
2502 CC Den Haag 

Amsterdam, 13 Junl 2019 

Betreft: Mitch Henriquez 


nm dat ,s ' 

U zult er zonder meer ook mee f 

geteerd over de trias potitica en dat de Nederlanders dat zo g 

Ais de geruchten waarzijn, dan betekent dat opnieuw een ktap In ons gezicht. 

functie dan ook. 

Ik vind dat u zich niet gebonden hoeft te achten aan de uitlatingen van uw voorganger omdat die zo 
onder meer door de burgers op te roepen om kalm te blijven, 

Thans roep ik u op, Ik roep u op om ook actief te werken aan behoud van de acceptatie ^ande 
rechtsstaat, door het niet goed te vinden dat in geval deze agenten worden veroordeeld door het Ho , 
zij nog langer in dienst zijn van de poiitie. Ik merk tot slot op dat ik als moeder nog steeds de behoefte 
heb aan een fatsoenlijk gesprek met de betrokken agenten. Ik begrijp dat dattijdens de strafzaak met 
gebeurt maar vind het wel uitermate bedroevend te moeten merken dat de korpsleidmg ztch ook op 
geen enkele wijze met mij heeft verstaan, terwijl toch glashelder moet zijn wat ik doormaak. Ik schnjf u 
deze brief mede namens mijn twee dochters. 

Met vriendelijke groet, 


Maria Henriquez, 
moeder van Mitch 


yr>av-{c* Vlcv>oi^^LX2-, 


den tur loke mi ta pasando aden.” 
Otro siman diaranson Hof lo dicta 
sentencia contra e Polisnan DH01 
y DH02. Na april ultimo a pidi cas- 


tigo condicional di 6 luna y un pro- 
hibicion di eherce pa dos aña. Cu e 
articulo tin e carta habri cu e mama 
a manda pa Hefe di Polis. 

Premier Evelyn Wever-Croes: 

Implementacion di eGovernment ta un reto, 
pero lo ofrece un sistema mas transprente 


NA luna di maart, un grupo di 8 studiante riba nivel di 
Master di Columbia University na New York, a bin Aruba 
pa analisa Aruba su plan pa eGovernment cu enfoke riba e 
aspecto humano. Ademas nan a enfoca riba areanan cu lo 
por beneficia e implementacion di eGovernment pa Aruba 
pa haci esaki uno mas eficiente cu ta posibel. 

Durante e siman aki e studiantenan a reuni cu diferente 
stakeholders den sector priva y publico, pa por a haña un 
imagen mas mihor di Aruba su hendenan, y procesonan 
gubernamental. E studiantenan a analisa tambe e proceso 
di transformacion digital cu otro paisnan ta implementan- 
do, e.o. paisnan manera Estonia, Singapore, Malta, Mexi- 
co y Dubai. Asina por compronde kico e “best practice” di e 
paisnan ta y kico Aruba por siña di nan. 

Durante e ultimo simannan, e team di studiante aki a en- 
trega un plan di accion cu strategianan cu Gobierno por 
implementa pa nos yega mas cerca na un transformacion 
digital completo, y tambe con Aruba por crece e conoci- 
mento di e topico di eGovernment den e comunidad. 

E raport aki, ta ilustrainiciativanan cu Gobierno di Aruba por 
implementa, cualnan a parti den 4 pilar cualnan ta: Stimula 
interes; Crece habilidad; “Quick Wins”; Efectividad duradero. 
“Quick Wins” lo beneficia Aruba grandemente. 

Algun ehempelnan di “Quick Wins” ta e.o.: Haci e proceso 
pa haya un permiso pa negoshi mas eficiente dor di ofrece 
un ‘light-version’ di un permiso cu temporada di valides 
mas cortico. Un negoshi por cuminsa funciona bou di cier- 
to limitacion, pero e negoshi por cuminsa opera, mientras 
e processo pa haya permiso ta andando; 

EXTENDE E VALIDES DI PAPEL 
DI CINCO FLORIN 

Ofrece un papel di 5 florin cu ta valido pa un termino mas lar- 
go. P.e. por cobra Afl 10 pa un papel cu tin un valides di 6 luna 
of Afl. 20 pa un papel cu valides di 12 luna. Asina aki reduci e 
tempo cu hende nan mester para den rij pa busca e papel aki; 
Reduci e tempo para den rij pa busca nummer plaat. Aloca 
mas empleado publico ora ta temporada di cambia number 
y asina aki reduci e tempo cu e publico lo mester para den rij. 



Pagamento di Impuesto. Haci e Sistema di Impuesto mas 
digital posibel pa duna alivio na tur hende. Agilisa esaki 
pa hende para menos den rij y yena nan formulario online 
nan mes enbes di bay cerca un accountant of otro caminda. 
Votacion digital p’e siguiente eleccion. Esaki no ta eVot- 
ing. Lo sigui vota den urnanan electoral 

Pa tur e pilarnan, e raport ta ofrece idea y strategianan cu lo 
yuda Gobierno di Aruba, p’asina yega na un transformacion 
digital. Gobierno lo beneficia hopi di e estudio aki y e lo yuda 
pone Aruba riba e mapa di eGovernment mundialmente. 
Dentro di poco Gobierno di Aruba lo publica e roadmap 
di eGovernment cu ayudo di e eGovernment Academy di 
Estonia. 

E implementacion di eGovernment ta un reto complica 
y cu lo tuma su tempo, pero si e wordo implementa den 
e manera corecto, e lo oferece un sistema mas trans- 
parente y efeciente p’e empleado publico y p’e servi- 
cionan cu Gobierno ta brinda nos comunidad henter. 

“Pakico eGovernment pa mi ta asinta importante? Pasobra 
sin eGovernment nos no por logra loke cu nos kier logra 
riba e caminda di integridad. E proceduranan den Gobi- 
erno n’e momentonan aki ta hopi complica. Y ta dura hopi 
prome cu wordo atendi y of logra pa haya permiso, placa 
bek, y of tambe cobransa. Esaki ta laga lugar habri pa con- 
fusion loke ta duna espacio tambe pa corupcion tuma luga. 
Esaki ta loke cu Gobierno kier caba cu ne y pone tur cos 
cana cu transparencia y combati corupcion”, Premier Ev- 
elyn Wever-Croes a duna di conoce. 

Parlamentario Sue-Ann Ras (MEP): 

"70% Di caso 
di melding ta di 
negligencia fisico y 
emocional y abuso 
emocional" 



DURANTE reciente conferencia di 
prensa di MEP, Parlamentario Sue- 
Ann Ras a trece un aspecto hopi im- 
portante pa henter comunidad reflex- 
iona riba dje. 

“Awor cu abuso sexual ta hayando su 
atencion y tanto Gobierno, como e in- 
stancianan en cuestion ta trahando 
pa pone un stop n’esaki, ta bon pa nos 
no lubida e otro formanan di abuso cu 
tambe ta presente den nos comunidad 
y apesar cu nan no ta visibel, 

70% di e casonan, cual ta 2294 cu a 
drenta na Bureau Sostenemi den 11 
aña ta; negligencia fisico, negligencia 
emocional/psikico y abuso emocional/ 
psikico y tin aumento drastico for di 
2012 te 2018,” Sue Ann Ras a cum- 
insa na bisa. 

NEGLIGENCIA FISICO (621 caso 
den 11 aña = 20%) 

Negligencia Fisico ta ora e mayor- of 
educadornan no ta cumpli cu e nece- 
sidadnan fisico basico di un mucha pa 
un periodo di tempo largo. 

E muchanan no ta ricibi e atencion 
cu e famia mester duna nan y cu nan 
tin derecho pa haya. P.e. falta di su- 
pervision, bistimento inapropia (paña 
sushi, sexy), proteccion insuficiente 
(peliger), falta di percura pa cuido 
medico/di salud (dentista). 


E CONSECUENCIANAN: 

• Cerca mucha mas chikito = cambio 
den comportacion; yora facil, geprik 
liher, dificil pa calm’e of net apatico, 
ta haci poco contacto cu wowo y no ta 
reacciona adecuado riba stem y cara 
humano. Tambe tin chens riba desa- 
royo retrasa di psicomotorico y habla. 

• Cerca mucha mas grandi = por 
tin consecuencia social, p.e. e otro 
muchanan di klas ta exclui, si regu- 
larmente e ta bin cu paña sushi of ta 
hole stinki. 

• Tambe por tin sobrepeso of bou di 
peso. Ora un mucha keda haya mal 
alimentacion pa un periodo largo, e 
por bira malo y hasta por tin retraso 
di crecemento of desaroyo. 

NEGLIGEN CIA EMOCIONAL/ 

PSIKICO (1400 caso den 11 aña = 
42%) 

Den caso di negligencia emocional of 
psicologico, e mayor- of educadornan 
continuamente no ta presta atencion 
positivo n’e mucha. Pues e mayornan 
ta ignora structuralmente e necesi- 
dadnan basico di un mucha pa loke ta 
trata amor, cariño, seguridad y apoyo. 
Esaki t’e espacio bashi den e cuadro 
di famia y ta haci daño silencioso pa 
bida den e muchanan. 

E CONSECUENCIANAN: 

• Debi cu nan emocionnan no tabata 
haya balor como mucha, nan por tin 
dificultad pa sa y confia den nan pro- 
pio emocion como adulto. 

• Nan por haya dificultad pa compro- 
nde nan propio sentimentonan y di 
otro. 

• Nan ta sinti nan desconecta, insat- 
isfecho of bashi y por pensa cu algo ta 
‘malo’, pasobra nan no ta sigur kico e 
ta. 

• No tin auto-disciplina y esaki ta dor 
cu e mayornan a descuida di nan emo- 
cionalmente, unda a keda sin duna 
e muchanan e suficiente structura 
y regla pa biba, manera disciplina y 
aprendisahe di e consecuencianan di 
nan actonan. 

• Ta carece di splicacion pa raciona- 
lisa nan dificultadnan actual y ta cul- 
pa nan mes y ta posee un autoestima 


hopi abou. 

ABUSO EMOCIONAL/PSIKICO 
(253 caso den 11 aña = 8%) 

Abuso emocional/psikico ta sosode 
ora e mayornan of otro educador ta 
emiti rechaso y hostilidad n’e mucha 
cu nan actitud y comportacion. Regu- 
larmente e mayornan ta zundra e mu- 
cha of ta spant’e deliberadamente. 
P.e. e mayornan ta zundra y papia pa- 
labra malo cu e muchanan, pa malo ta 
spanta nan of ta conta nan di algo cu 
no ta deseabel. Tambe por ta expre- 
sion di ‘kleiner’ of degenera un mucha 
sea su so of den hende. Cera of mara 
un mucha tambe ta considera como 
abuso psikico. 

E C ONSE CUEN CIANAN: 

• Nivel di stres mas halto, desorden 
di stres post traumatico, depresion y 
desorden di angustia, problema con 
pa anda cu amistad y relacion amo- 
roso ta bin hopi dilanti tambe, nan ca- 
pacidad pa vincula cu otro tambe ta 
interumpi. 

IMPACTO SOCIAL 
“E victimanan di abuso y negligencia 
fisico/emocional /psikico tin un estado 
di salud pio, compara cu e muchanan 
cu no a pasa den abuso fisico of negli- 
gencia. 

E victimanan di negligencia emocio- 
nal y abuso tin mas risico pa desaroya 
un mecanismo di defensiva dañino, 
manera: mal uzo di alcohol y droga, 
comemento di mas, dolornan cronico, 
nan tin 2x mas chens pa desaroya e 
malesanan cronico y tin risico halto 
riba enfermedad di curason/cardiaco 
y diabetes. 

Aunke nos no tin niun estudio haci 
pa pone relacion di tur e casonan di 
e problemanan aki cu e tipo di abuso- 
nan menciona, nos mester ta consci- 
ente si, cu e abusonan aki ta sosode 
den cas, unda e mayornan ta e abusa- 
dornan. 

Mester cuminsa para keto n’esaki, 
educa y consciente nos mayornan di 
nan rol como abusador tambe,” Sue 
Ann Ras a finalisa bisando. 

Menornan cu un falta di respet pa Polis 


ULTIMO tempo tin hopi keho di muchanan di Vil- 
lage na San Nicolas, cu a coriendo rond riba nan bici- 
cleta den oranan lat di anochi, causando molester na 
trafico y otro ciudadanonan. 

Esaki a bolbe sosode diarazon anochi banda di 10.20 
ora cu Central a wordo poni na altura di un grupo di 
mucha menor di edad, ferfelando den centro riba nan 
bicicleta. 

Un patruya wordo dirigi n’e sitio pero na prome in- 
stante no a logra topa cu e muchanan aki, pero mas 
despues a bin mira un grupo di mas o menos 15 mucha 
riba bicicleta coriendo pa loco riba caminda y acera. 
Loke ta mas serio di e asunto aki ta cu ora cu e muchan- 
an a tuma nota di presencia di Polis, nan a cuminsa 
cherche e Polisnan y ora cu a bay nan tras, nan a split 
den diferente direccion y den e hanchinan loke a haci 
dificil pa pone man riba nan. 



Segun autoridadnan e tipo di malcriansa aki dem- 
ostra p’e muchanan aki, ta birando un trend caba ya 
cu constantemente ta pidi asistencia p’e muchanan 
aki cu ta core molestia den centro di San Nicolas. 
Polis ta spera mas di e casonan aki, pero aki tin cu re- 
marca ta con e muchanan aki cu tur ta mustra menor 
di edad, lo por ta riba caya n’e ora menciona sin cu nan 
mayornan ta na altura di nan paredero. 


Chauffeur gara cu celular den man 



DIAMARS ultimo durante di un control riba trafico 
na altura di The Cove Mall riba J.E. Irausquin Bou- 
levard, un oficial di Polis ta nota chauffeur di un auto 
Hyundai Getz color blau, coriendo c’un celular den su 
man den su man drechi. 

Mesora a señala e chauffeur pa para pa atende cu e 
persona aki riba loke e tabata haciendo y cu esaki no 


ta permiti pa ley y tambe Polis a bin nota un mucha 
chikito sinta patras, kende tambe a hala dilanti pa 
mira kico a pasando. 

Segun e chauffeur e ta buscando su casa for di trabou y 
net el a tuma e celular pa informa e señor cu e ta yegan- 
do, pero aki Polis a mustra su persona cu e no por haci 
esaki ya cu no solamente e ta contra ley pero tambe cu e 
por hinca trafico den peliger y tambe e mes por sali per- 
hudica di esaki y sigur c’un mucha chikito den e auto. 
Polis a atende cu e homber riba su comportacion, kende 
a compronde esaki y tambe Polis a avisa e homber pa 
pone e yiu sinta riba e asiento patras y laga e mucha 
bisti un safety belt. 

Faritah Luidens, mihor 
conoci como Tica Basha 
Abou na Departamento di 
Cultura Aruba 

TICA Basha Abou tabata e siman aki na Departa- 
mento di Cultura Aruba (DCA), bou auspicio di Minis- 
terio di Cultura caminda el a haci entrega di su post- 
er di su Show ‘Ken ta Basha Abou’ na drs. Siegfried 
Dumfries, Director di DCA, hunto cu sr. Stanley Da- 
bian, PR y comunicacion na DCA. 

KEN TA FARITAH? 

Faritah, esey ta su nomber di cariño, el a ser batisa 
cu e nombernan di Fara Cecilia Polaris Luidens. Tres 
nomber ta normal biniendo for di un famia Latino. 
Faritah ta bin di un famia grandi. 

Su Mayornan tabata Juan Fernando Luidens, naci na 
Aruba y Carolina Helena Gomez naci na Colombia. 
Nan ta 7 ruman, un mucha homber y 6 mucha muher. 
Faritah a haya e nomber di su wela, ya cu el a nace na 
Colombia. 

Hopi hende ta conoce Faritah como actriz, tambe como 
e famoso humorista ‘Tica Basha Bao’. Pero en realidad 
Faritah a cuminsa cu canto, cantantando na diferente 
caminda y ocasion. 

Semper e tabata gusta canta y for di chikito e tabata 
participa den cualkier evento cu por presenta. 

Faritah a cuminsa canta riba escenario cu 17aña, esa- 
ki a cuminsa na Colombia. Ayanan e por graba un dis- 
co 45 rpm di dos cancion cu su wela a skirbi y aregla. 
Na Colombia nan a gusta e stem di Faritah masha 
hopi mes. 

Faritah tabata cantante di e grupo ‘The Young Adven- 
tures’ y tambe di e grupo ‘The Flower Power’. 

Faritah a bira e bos di oro na aña 1972 y despues di 
3 aña a logra bay tambe cu esun di Bos Supremo di 
Aruba.. 

Asina Faritah a cuminsa cosecha fama y a ser pidi pa 
canta y presenta na diferente show entre otro n’e fa- 
moso shownan ‘Cocktail Musical’ di Ronny Marrugg y 
‘Show Time’ di Tico Kuiperi na Telearuba. 

E1 a presenta den varios show na television, boso ta 
corda algun di nan? 



Pero Faritah su talento no a keda cu cantamento so, 
p’esey el a dicidi di drenta den e grupo di Mascaruba 
na unda el a presenta como protagonista den e musi- 
cal Wardirikiri. 

Asina el a sigui actua den varios obra como miembro 
di Mascaruba, Entre otro, ‘Macuarima’, ‘No mata bo 
curpa ta primavera’, ‘Rosas di Alhambra’, ‘E Bura- 
chenan’, ‘Sra Maloy’, y hopi mas. E1 a participa den 
diferente festivalnan di teatro na Aruba y tambe in- 
ternacional. 

Pero como cu Faritah ta un persona cu no ta para keto 
el a dicidi di habri su halanan y a bay Hulanda, ayan- 
an el a cosecha hopi exito como cantante di e banda 
‘Grupo Cache’. 

Faritah a canta cu ‘grupo Cache’ pa 5 aña largo. E1 
a presenta tambe den un Show cu e cantante Anita 
Meyer di Hulanda. 

Awor e ta cumpliendo 50 aña den farandula, y 22 aña 
presentando como humorista ‘Tica Basha Abao’. Y pa 
henter e pueblo di Aruba, Faritah lo trece un Show 
yen di humor, drama, canto y hopi mas. 

Dianan di show lo t’e premier 22 di september benide- 
ro pa 6 or di atardi y riba 3 — 4 - 5 di october pa 8 or 
di anochi na Cas di Cultura! Sigur ta algo cu bo no por 
perde di un persona hopi stima den nos comunidad. 
Carchi ta na benta caba na Checkpoint Color y na 
miembronan di e elenco. Por yama Faritah sin prob- 
lema pa reserva esun di bo na 566-3711 
Director di DCA n’e ocasion aki a gradici sra. Faritah 
Luidens pa tur loke el a haci riba tereno cultural y 
sigur mirando cu lo ta cumpli 50 aña den farandula. 
E1 a desea Faritah hopi exito cu su show. 

Elton Kock a cumpli 10 aña 
trahando na Post Aruba N.V. 


POST Aruba a celebra 
10 aña di servicio di El- 
ton Kock den compania 
di famia y coleganan. 
Elton a cuminsa traha 
na Post Aruba dia 4 di 
mei 2009 y ta eherce e 
funcion di besteller. 
Elton ta un bon traha- 
dor, e ta hopi disciplina 
y dedica. 

E ta gusta su trabou y 
semper ta percura pa su 
trabou ta “up to date” 
p’asina yuda crea un bon 
imagen p’e compania. 

Elton ta traha den e area 
di San Nicolas y e conose 
6 di e 8 rutanan di e area 
aki. Den e ultimo 4 aña 
nan el a sa di demostra 
cu e tin hopi potencial pa 
sigui crece den e compa- 
nia. 

Post Aruba ta hopi or- 
guyoso di Elton su tra- 
bou y ta gradici’e pa su 
10 aña di servicio. Al- 
abes nan ta desea Elton 
hopi exito den futuro cu 
su trabou na Post Aruba. 

Pa informacion riba ser- 
vicionan di Post Aru- 
ba, bishita e website 
www.postaruba.com of 
check nan paginanan 
riba Facebook, cu ta 
Post Aruba NV y Aruba 
Stamps. 

Dedica na mi querido y 
inolvidabel tata 

Sr. Lorenzo V. Britten (dr.Britten) 
d.f.m 

“Ml TATA, Ml DEFENSOR” 


Dedica na tur tata di Aruba riba “Dia di Tata.” 
specialmente mi esposo Rafael Rodriguez 
mi rumannan Victor, Louis y Carlos Britten 
mi swaTirzo Kolfin, mi nuero Gregory Maduro. 
Mi sobrinonan Antoine, Jeremy, Edgard Britten y 
Mark Ecury. 


Den bida tin un personahe 
a inspira mi cu e mensahe 
mi tata a lucha cu un meta 
pa su yiunan wordo respeta . 

A traha tur dia cu armonia 
su pensamento trese alegria 
mustrando su pueblo 
humilde 

cu Amor no mester ofende. 

Su bida a dedica na politica 
pasion pa dirigi ela destaca 
a hiba un bida firme i social 
pe Aruba tabata hopi 
special. 

Su desea di cumpli pa miho 
sigui su vision cu un meta fiho 
asina na su yiunan a demostra 
cu esfuerso i lucha por logra. 

No para un banda pa warda 
tempo ta conta pesei no tarda 
tuma un corahe pa por alcansa 
cu Dios dilanti bo ta logra pasa. 

Esaki ta e mensahe cu a keda 
graba : 

TUR SONJO TA BIRA REALIDAD, 
CU ESFUERSO TA LOGRE Dl 
BERDAD. 

Autor: Omaira I.Rodriguez-Britten 


“ E SER TATA.” 



Tempo a desifra pa adapta 
caminda crucial di un tata 
hopi homber no ta realisa 
pa tin yiu mester di pensa. 

Un tata tin responsabilidad 
guia i protege yiu di berdad 
ta un trabou cu su ganashi 
por logra un bon fundeshi . . 

Ki felis ora di ricibi un brasa 
unda e mundo no ta alcansa 
pa sinti e emoshon fraternal 
unda Amor ta e parti special. 

Ta biba den un campo habri 
unda e fortalesa tin di adkiri 
pa core tras di e muchanan 
sinti e energia pasa den nan. 

Recuerdonan ta keda graba 
mira con grandi a bira caba 
cu man tembloroso ta fula 
cabei di su nieto cu ta bula. 

Tempo ki tempo precioso 
ba marca e bida silencioso 
dje tata cu su unico anhelo 
scucha nietonan grita,”welo”. 

Autor: Omaira I.Rodriguez - Britten 


"Mi tata ta mas sabi" 
na Club Universal 

DIRECTIVA di Club Universal kier anuncia cu 
awe diasabra, 15 di juni, ta bay tin un evento spe- 
cialmente pa tatanan di bario y di Aruba en general. 
E Seso Sport ta tuma lugar na Club Universal 
cuminsa pa 8’or di anochi. Pero for di 7.30 e par- 
ticipantenan mester cuminsa registra nan grupo. 


Esnan cu ta interesa, forma un team di maximal- 
mente 5 persona den cual mester tin un tata. 

E ta un bon momento pa famia bin hunto pa den 
un forma yena di ambiente recorda y celebra Dia di 
Tata. 

Den pasado caba Club Universal a yega di or- 
ganisa Hersengymnastiek, cu a resulta den un 
exito total. Por tuma contacto cu Marushka na 
telefon 594-2697 pa inscripcion of informacion. 
Bar y cushina ta bon surti. 

Minister Glenbert Croes cu admiracion 
grandi p'e hobennan di SVT 2019 



GABINETE Wever-Croes a continua cu e proyecto 
di Formacion Social, pero den un bachi completamente 
nobo cu ta ofrece hopi mas beneficio cu tabata e caso 
anterior mente. 

Minister Glenbert Croes, pa motiva e hobennan, a per- 
cura pa mihor condicion como tambe mas oportunidad 
p’e hoben cu culmina e trayecto di Formacion Social 
cu exito. 

Manera cu e mandatario a anuncia anteriormente, e 
hoben cu termina e trayecto aki lo haya e oportunidad 
di sigui pa Arumil si nan ta cumpli cu e rekisitonan. 

E hobennan despues di culmina e 4 añanan di Arumil, 
tin e compromiso di Gobierno di lo busca un trabou 
pa nan sea den Guarda Nos Costa, Cuerpo Especial 
Arubano of otro instancia/departamento strategico pa 
cu e formacion di e hobennan aki. 

Mientras tanto, e hobennan a atende un workshop di 


JAIK Foundation. E workshop aki ta concentra riba e 
formacion personal di cada hoben y con pa hiba bo mes 
“from Good to Great”. 

Den cuadro di esaki, recientemente e hobennan a 
bishita y haya un recorrido na Ritz Carlton unda nan 
a haya informacion di e diferente empleadonan cu 
tambe a cuminsa manera nan, for di chikito y cu awe 
ta den posicionnan di managers den diferente depar- 
tamento di e hotel enfatisando e importancia di tin 
esfuerso y determinacion pa por logra un mihor porve- 
nir pa bo mes. 

Minister Glenbert Croes ta admira e hobennan aki cu 
no ta laga e condicion y circumstancia di awe deter- 
mina nan futuro. A1 contrario, e solo hecho cu e ho- 
bennan aki ta participando den Formacion Social ta 
demostra cu nan ta construyendo un mihor futuro pa 
nan mes. 

Ultimo Concierto Dominical Donny Laclé, cu un 
programa varia di musica instrumental, rap y crioyo 


UN publico masha anima a gosa di e bunita programa pre- 
senta dia 26 di mei den “Café Musical” na Biblioteca Na- 
cional na Playa yen di bon musica y literatura. 

E concierto a cuminsa cu un caluroso bon bini den nomber 
di CEDE Aruba, Samenwerkende Fondsen Caribisch deel 
van het Koninkrijk y Fundacion Donny Laclé na nos pu- 
blico. 

E biaha aki a cuminsa cu un recital di despedida, dedica 
na Lidrick Solognier kende pronto ta bay studia na conser- 
vatorio na Hulanda. Lidrick ta un di e hobennan cu sem- 
per a briya den nos conciertonan, tur ora cu el a toca. 
Lidrick a ricibi di Fundacion pa Talento Musical Donny 
Laclé algun aña pasa un contribucion pa su estudio na 
Scol di Musica Rufo Wever. 

E presentacion di e mainta aki tabata su ultimo presenta- 
cion pa publico di Aruba prome cu e cuminsa su estudio na 
Hulanda. P’e presentacion aki e siguiente personanan a 
compaña Lidrick: Stephen Diaz (percusion), Denzil Tromp 
(percusion), Alejandro 

Gonzalez (percusion), Carlos Bislip (percusion), Lazaro 
Barizonte (tenor sax), Angelo 

Kock (piano), Ivan Quandus (baho) y Lidrick mes (drum). 
Canticanan cu a presenta ta entre otro “Cha cha cha”, 
“Dahlia” fuera di cantica di Jazz cu ritmo di Rumba Chon- 
ta y Tambu. 

E di dos presentacion tabata consisti di musica y literatu- 
ra: Ginelly na caminda a presenta un rap na Papiamento 
tocante “E caya di Monchi” compaña specialmente pa Lid- 
rick. 

Philomena Wong a declama dos poesia nobo: “Atami aki 
despues di hopi tempo” y “E regaldo di mas precioso”. 
Durante e pausa e Caha di Glas a pasa rond. E dona- 
cionnan cu e Fundacion ta ricibi ta percura pa e Fundacion 
fin di aña por otorga beca na diferente hoben pa nan sigui 
desaroya nan talentonan musical. 

E concierto a clausura cu Tipico Dabaruida bao di direc- 
cion di Fabian Ras cu nan musica crioyo y alegre. 

Comision organisador ta mira bek riba un otro concierto 
exitoso y ta gradici Lidrick Solognier, Stephen Diaz, Den- 
zil Tromp, Alejandro Gonzalez, Carlos Bislip, Lazaro Ba- 
rizonte, Angelo Kock, Ivan Quandus, Ginelly, Philomena 
Wong y Tipico Dabaruida pa nan tremendo contribucion 
n’e concierto di dia 26 di mei 2019. 



Ta extende gratitud p’e cooperacion na Ivan Quandus, ge- 
rencia y trahadornan di Biblioteca Nacional Aruba, Ray 
van Gulick kende a percura p’e cushina, e grupo di bolun- 
tario cu tur diasabra prome cu concierto ta prepara y dec- 
ora e sala y cambie den un “Café Musical” pa diadomingo. 
Danki special na CEDE Aruba y Samenwerkende Fond- 
sen Caribisch deel van het Koninkrijk cu ta precura pa e 
sonido di tur luna. 

E proximo Concierto Dominical Donny Laclé lo tuma lugar 
30 di juni 2019. 

Logros ta pasa facil riba 
Blackhawks derotando nan 9-1 



CAMPEONATO HEINEKEN 
fast pitch di Aruba Softball Bond 
dedica na baluartenan Jacobo Jan- 
sen y Gilbert “Nando” Maduro a 
continua riba veld di Dragon Hit- 
ters. Den categoria A-Klas e ekipo 
di Logros a culmina un victoria 
relativamente facil riba e muchan- 
an di Blackhawks . Logros ta pica 
ariba 2-0 den promer inning. Den 
cabes di dos inning Logros ta am- 
plia cu dos careda mas y ta rally 
pa 4 careda mas den inicio di 4 in- 
ning pa finalmente gana e wega 
9-1. Blackhawks a anota su unico 
careda den bom di dos inning. Box- 
score final Logros 9 careda, 10 hit, 
0 error y ta laga 6 coredor na base. 
Blackhawks 1 careda, 5 hit, 2 error 
y ta laga 7 coredor den circulacion. 
Como ekipo Logros a bati di 25-10 
bon pa un averahe di 400 mientras 
Blackhawks a bay di 20-5 pa un 
averahe di 250. Mihor bateador- 
nan pa Logros ta Rachi Berry di 
3-2 incluyendo 2 cuadrangular, 2 
careda anota mas 4 careda impu- 


ha, Daniel Fernandez , Alexander 
Groeneveld, Junior Simmohds tur 
a bay di 2-1, Miliciades German 
3-2 cu dos doblete mas 3 careda im- 
puha. Pa Blackhawks a destaca na 
plato den causa perdi Jomir Vrolijk 
di 2-2, Yeisid de Kort 1-1 cual ba- 
taso tabata un homerun, Rodney 
Kelly y Leonardo Dirksen ambos di 


2-1. Edgar Bautista ta seya un otro 
victoria riba su nomber y ta bay 5 
inning enfrentando 23 bateador ti- 
rando 21 bola, 48 strike pa un to- 
tal di 69 lansamento permitiendo 
1 careda tras di 5 hit ponchando 
4 bateador y ta regala 2 base por 
bola y por mira atras riba un tre- 
mendo actuacion. Rodney Kelly ta 
bay cas cu e derota. Rodney a en- 
frenta 30 bateador den 5 inning 
lansando 44 bola, 52 strike pa un 
total di 96 lansamento permitien- 
do 9 careda di cual 8 ta limpi tras 
di 10 hit ponchando 3 bateador y 
ta regala 4 base por bola. Campe- 
onato ta continua di dialuna 17 pa 
diabierna 21 di Juni cu un total di 
10 partido valido. Dialuna, Diaran- 
son y Diabiernma weganan tan a 
Pos Chiquito mientras Diamars y 
Diahuebs weganan lo ta na Dragon 
Hitters. Fanaticada bin apoya Bo 
ekipo preferi!! 

Beach Tennis World Championship 2019 

Aksel y Ramon ta pasa pa quarter finals 



ACTUALMENTE ta tuman- 
do lugar e “Beach Tennis World 
Championship 2019” na Terracina, 
Italia, caminda tin algun di nos 
hungadornan local participando. 
Entre nan nos tin Aksel Samardzic, 
kende a forma ekipo cu Ramon “Na- 
cho” Guedez, sigur un persona no 
desconoci den e deporte di Beach 
Tennis na Aruba. 

Durante e prome ronde Aksel y 
Ramon, mester a enfrenta un tre- 
mendo ekipo di Italia, Diego Bollet- 
tinari, ranked 23 di mundo y Marco 
Faccini, ranked 25 di mundo. 

Durante un tremendo wega, cu a 
bay 3 set, Aksel y Ramon ta sali 
vencedor y asina aki pasa p’e di 
dos buelta. Mester remarca cu Ak- 
sel actualmente ta number 22 y 
Ramon number 14 riba e ranking 
mundial. 

Diahuebs, Aksel y Ramon a enfren- 
ta un duo hopi mas fuerte, caranan 
conoci sigur na Aruba, cual nan ta 
Marco Garavini y Luca Meliconi. 
Nan ranking mundial respectiva- 
mente ta 11 y 78. Aksel y Ramon a 
logra gana den 3 set, un wega cu a 
dura un tiki mas cu 2 ora, cualnan 
a termina cu e score di 2-6 / 6-4 / 
6-3 

Cu e victoria aki, ayera diabierna, 
pa 9or PM (ora local na Italia) nan 
lo ta hungando quarter finals con- 
tra un otro ekipo di Italia, Alessio 
Chiodioni y Mattia Spoto. 

Un punto sigur na fabor di e Ital- 


ianonan ta cu nan ta hungando na 
cas, pero nos ta sigur cu Aksel y 
Ramon tin nan fans nan tur rond 
mundo. Durante dia por wak up- 
date riba e facebook page di Beach 


Tennis Aruba. 

P’esnan cu kier sigi e wega aki live, 
por live stream via di https://www. 
beachtennisterracina.it/. 

Riu Palace Aruba orguyoso di tin empeadonan fiel 

Ale de Cuba tin 4 decada 
trahando den e mesun edificio 

RIU Palace Aruba tin un empleado cu ta trahando cu 
nan pa 13 aña, pero ta trahando mas di 30 aña den e 
edificio actual. 

Ale de Cuba, Assistant Maitre D na Don Nicolas Res- 
taurant, ta trahando cu e restaurant pa 12 aña y al- 
gun luna, pero a traha cu nan desde momento cu Riu 
Palace a cumpra Aruba Grand y a renoba e hotel. 

Ale de Cuba tabata e homber di confiansa di e doño y e 
manager di proyecto sr. Sanchez. Aki el a traha 1 aña 
y 4 luna como e homber di confiansa. 

Trahando mas di 30 aña den e mesun edificio ta un ex- 
perencia hopi grandi. E1 a cuminsa traha den e edificio 
aki dia 3 di juni 1981 cu Sheraton Hotel. E1 a sigui 
traha cu nan te ora cu a bende e hotel y a bira Aruba 
Grand Hotel, despues Aruba Palm Beach Hotel y te 
ora cu Riu Palace a cumpr’e. 

Pa su persona e ta un experencia hopi grandi dor cu el 
a pasa 4 decada di hotel. Un experencia actual cu e tin 
di RIU ta e trato bon cu nan ta ricibiendo. 

Nan tin fiesta di empleado, ora di haci aña ta haya dia 



liber y cu pago. Tambe tin e sistema di papeleta cu ta 
sali cada 4 siman y si esaki sali bon, ta brinda y anochi 
tur empleado mag bay come den restaurant, tambe ta 
cubri diferente beneficio pa trahador, manera dentista 
gratis pa e empleado, su casa y yiunan. 

A haci diferente cambio riba e edificio y Ale de Cuba ta 
haya cu el a keda hopi bunita. Bishitantenan ta hopi 
contento, specialmente esnan cu ta bin bek pa 38 aña. 
Pa Ale de Cuba tin 38 aña trahando den sector ho- 
telero y su hefe e tempo ey, Jan Lacle, a siñ’e hopi cos. 
E1 a bis’e semper cu mester gusta loke bo ta haci y Ale 
de Cuba a hinca den su cabes cu e gusta loke e ta haci. 
P’esey awe e tin 38 aña den e mesun hotel trahando cu 
amor y dedicacion. 


Invitacion pa Mind and 
Challenge Explosion y 
curso formacion 

PASTORAL Hubenil Aruba ta un organisacion 
Catolico Hubenil cu ta bao guia Spiritual di Pastor 
Andry Soto, actualmente Pastor di parokia di Brazil. 
Meta di PHA ta pa yuda tur parokia na Aruba forma y 
organisa actividadnan na nivel di nos hobennan. 
Actualmente e Equipo Pastoral ta consisti di e hoben- 
nan Steve Geerman, Shavaliene Danje, Jaindrah Go- 
mez, Judmilla Boekhoudt. 

Pastoral Hubenil Aruba kier haci un invitacion na 
tur hoben di tur parokia, gruponan scout, tur organ- 
isacion hubenil pa forma bo grupo di 5 hoben y par- 
ticipa n’e “Mind & Challenge Explosion” cu lo tuma 
lugar diadomingo 7 di juli di 11:00 AM pa 4:30 PM na 
Club Caiquetio. 

E actividad aki lo bay ta un seso-sport combina cu un 


challenge time. Bin hunto y participa y logra e premio 
di mihor grupo. Lo bay tin coy come y bebe na prijs di 
famia. 

Tambe un invitacion special ta bay pa tur hoben di 
16 aña pariba pa e curso/worshop animador hubenil 
pa nos hobennan. Meta di e curso/workshop aki ta pa 
cuminsa prepara nos hobennan pa forma grupo di en- 
cuentro Hubenil den cada parokia aki na Aruba. 
Dianan di encuentro p’e curso/workshop formacion lo 
diasabra 22 y 29 di juni y 6 di juli y orario ta di lOor 
di mainta pa 3or di atardi na Centro San Martin na 
Santa Cruz. 

Pa ambos actividad por inscribi via WhatsApp na 
numbernan 593-6066 — 662-9659 — 568-6992 — 743- 
6943 - 662-5276 y mester avisa pa cua actividad. Ho- 
bennan ban uni hunto y pasa un momento agradabel 
y defende nos Parokia y grupo y tambe pa pone nos 
mes disponibel pa yuda di hoben pa hoben. Pastoral 
Hubenil Aruba ta conta cu bo presencia. 

Guardian Group Fatum su di 7 edicion di My 
Guardian Group Walk & Run Aruba tabata un exito! 


E aña aki Guardian Group Fatum a celebra su di 
7 edicion di My Guardian Group Walk & Run. Un dia- 
domingo mainta tempran na unda cu bo por a mira y 
sinti un ambiente di competencia y pasion p’e deporte 
entre e participantenan. 

Un “warm up session” bou guia di Darrel Werleman 
di Muscles and Lungs a prepara varios coredor y ca- 
nador. 

E evento a inicia na momento cu CEO di Guardian 
Group Dutch Caribbean sr. Diego Frankel a los e tiro 
di salida pa 10 Km Run y 5 minut despues Managing 
Director Aruba sra. Barbara Pochettino, di Guardian 
Group Fatum Aruba a los e tiro di salida di e 6km Run 
and Walk. 

Un total di 2160 participante riba 2 ruta diferente na 
unda despues a encontra otro na altura di Ban Ban 
Cafe y a continua pa yega final riba e parkeerplaats di 
Guardian Group Fatum. Na final tur coredor a disfru- 
ta di bebida Gatorade di Romar Trading y koffie y te 
di Smit & Dorlas, y un dushi sopi di pampuna prepara 
pa Divi Resorts/Alhambra Ballroom p’e participanten 
hidrata y haya forsa bek. E participantenan a wordo 
brinda un variacion di fruta cu a cay hopi na smaak. 

Guardian Group Fatum a haci donacion na 3 diferente 
instancia cu ta traha incansabel pa yuda nos besti- 
anan riba caya y steriliza nan: Animal Rights Aruba, 
Sgt. Pepper’s Friends y Nine Lives Foundation. Cada 
un di e instancianan a keda sumamente agradecido pa 
ricibi e donacion aki y asina sigui eherce nan trabou y 
yuda paga gastonan n’e diferente veterinarionan. 

E ganadornan absoluto masculino y femenino 6 KM ta 
Jonathan Busby y Kirah Regales y e ganadornan ab- 
soluto masculino y femenino 10KM ta Alexander Hodge 
y Lana Gobert di My Guardian Group walk and run 
Aruba 2019. 

My Guardian Group Walk & Run a reparti e premi- 
onan p’e coredornan overall masculino y femenino p’e 
2do y 3er lugar n’e siguiente coredornan den catego- 
ria lOkm masculino : 2do lugar Kelvin Gama Gon- 



zalez y 3er lugar Rick James y lOkm femenino: 2do 
lugar Yuli Tineo y 3er lugar Mileydis Verdecia. 

Den categoria 6km masculino: 2do lugar Ludwig 
Dirksz y 3er lugar Zhyon Geerman y 6km femenino: 
2do lugar Vanessa Harms y 3er lugar Meggie Banwa- 
rie. 


Resultadonan ta riba fb di Guardian Group 

https://results.sporthive.com/events/6540830056137059840/races/46Q427/ 

bib/1140 

Plataforma Hobennan Profesional: 

Conmemoracion di 90 aniversario di 
Anne Frank diaranson den Wilhelmina Park 

DIARANSON ultimo a tuma 
lugar conmemoracion di e natalicio 
di Anne Frank. Si e tabata na bida, 
e lo a celebra 90 aña. Pero ken ta 
Anne Frank? 

Anne Frank ta un mucha muher di 
descendencia Hudiu, kende a biba 
na Hulanda, pa ta specifico den 
Prinsengracht, Amsterdam, durante 
di dos guera mundial y ta yiu muher 
di Otto Frank, kende, contrario na 
henter su famia, su yiunan y su casa, 
a keda na bida p’asina conta e storia 
di nan bida durante y despues di e 
guera cu a marca bida di hopi hende. 

Su buki “Het Achterhuis”, a bira un 
exito mundial, y traduci den masha 
hopi idioma. 


Anne Frank a fayece hunto cu su 
ruman muher Margot, den e campo 
di concentracion na Bergen-Belsen, 
Alemania na Februari 1945. 

P’e motibo aki tambe Plataforma 
Hobennan Profesional a tuma e mo- 
mento aki pa reflexiona y recorda tur 
loke Anne a representa den e resis- 
tencia di e Segunda Guera Mundial. 


Durante e ceremonia, varios orador 
a hiba palabra, e.o. ex Prome Minis- 
ter Mike Eman, Juan Manuel Kelly, 
Minorca Martes y tambe cu oracion 
di Rabino Mario Gurevich di Sina- 
goga Beth Israel. 

Sigur un atardi cu hopi reflexion mi- 
rando con mundo ta awendia y spe- 
rando cu e mensahe cu Anne a sa 
di trece pa nos durante tempo, por 
causa e mesun impacto cu el a crea 
antes, por causa awor. 

Fiesta di San J uan y Dera Gay 2019 



E aña aki un biaha mas Comision Celebracion Dianan 
Nacional, hunto cu Ministerio di Minister di Finansa, 
Asunto Economico y Cultura y Departamento di Cul- 
tura Aruba ta a informa cu nan ta den full preparacion 
pa cu e Celebracion di e Fiesta di San Juan “Dera Gay” 
cu ta dia 24 di juni benidero 

Manera tur aña e tres instancianan aki ta trahando 
hunto pa asina trece tanto actividad y informacionnan 
pa tanto nos scolnan preparatorio y basico, pero tambe 
pa nos pueblo di Aruba, pa asina inculca den nos hoben- 
nan nos parti folklore y cultural, un di nos tradicion y 
celebracion mas bieuw y cu ta ser celebra rond Aruba 
den tur bario. 

E aña aki a traha ariba un boeki di storia cu tocante di 
e fiesta di San Juan y cu ta Titula “Shon Wantomba” y 
e celebracion di Dia di San Juan, unda cu durante di un 
bishita na tur e scolnan rond Aruba, Departamento di 
Cultura Aruba lo parti esakinan hunto cu e wantomba 
y e gay, cu ta e figuranan principal di e historia den e 
boeki, den dje ta conta di e dos figuranan cu hopi biaha 
ta ser ilustra den e fiesta di San Juan cu ta e Gay, como 
e Wantomba, sigur un boeki cu lo haya hopi acohida y cu 
lo cay na agrado di nos muchanan, cada mucha di scol 
preparatorio y basico di eerste te cu derde klas lo ricibi 
esaki pa asina nan por siña mas di un parti di nos folclor 
y cultura, cu ta e fiesta di San Juan “Dera Gay” 

Tambe nos por bisa cu e aña aki nos a ricibi dos peticion 
extra pa cu e celebracion di San Juan, cu ta Comision 
Dera Gay Rooi-Kochi di Savaneta y tambe Pro Juventud 
Savannah di Sabana Liber Noord y asina nos por bisa 
cu aña tras aña e celebracion ta creciendo mas y mas. 
CCDN di su banda ta hopi contento di por yuda y con- 
tribui cu e organisacionnan aki pa asina mantene un di 
nos fiestanan mas bieuw di nos folklore y tradicion. 
Alabes nos kier a informa cu e siguiente luganan cu lo 
bay tin e celebracion di Fiesta di San Juan “Dera Gay” 
ta: S.V. Jong San Nicolaas, Centro di Bario Brazil, 
Comision Dera Gay Rooi-Kochi, Centro di Bario Tanki 
Lender, Fundacion Pro Juventud Savannah na Sabana 
Liber, Centro di Bario Playa Pabao, Club Huis Sport 
Boys, Centro di Bario Noord, Centro di Bario Ayo. 

Nos kier a gradici tambe DOW y tur otro instancia cu a 
coopera cu un biaha mas nos lo bay celebra nos Fiesta di 
San Juan y “Dera gay” 2019 

Kico ta causa Polucion di aire? 

5 Di juni tabata Dia Internacional di 
Medio Ambiente y e tema tabata: 
'Polucion di aire y e accion cu ta bay tuma' 


POLUCION di aire por ta un problema dificil pa 
compronde y compleho pa splica. Pero nos tur por haci 
algo di nos banda pa reduci parti di e problema di polu- 
cion di aire. 

World Environment Day 2019 su tema di conscienti- 
sacion tabata con pa caba of yuda caba cu e polucion di 
aire. 

DNM como organisacion cu ta formula maneho pa dife- 
rente tema cu ta trata naturalesa y medio ambiente 
t’esun yama pa trece mas conscientisacion relaciona cu 
e tema di polucion di aire. Pero e no ta limita na DNM 
solamente; e ta tuma un comunidad consciente pa tuma 
e pasonan pa haci un diferencia. 

Ta importante pa compronde e diferente tipo di polu- 
cion di aire cu ta existi y con e por afecta nos salud y 
nos medio ambiente. Djey por determina e pasonan cu 
mester tuma contra e polucion di aire y mehora e cali- 
dad di aire p’asina nos por biba den mihor ambiente y 
condicion. 

Nos ta menciona 5 tipo di polucion di aire cu ta existi y 
kico nos por haci pa trece un cambio den termino largo. 
Nos ta bay comparti tambe algun tips cu por aplica den 
un termino cortico. E polucion cu ta existi ta polucion di 
aire causa dor di agricultura, den cas, industria, trans- 
portacion y sushedad. 

Polucion di aire den casnan ta p.e. uzo di fuel en gener- 
al, candela pa cushina (BBQ), verwarmer (no aplicabel 
pa Aruba), y luz di coriente. Ta genera polucion di aire 
dor di compania cu ta uza carbon, uzo di diesel genera- 
tor pa suministra coriente na un negoshi/compania. 

Tin un crecemento den uzo di energia alternativo y of 
uzo di energia renobabel cu ta yuda controla y baha 
polucion di aire, na mes momento brinda e opcion pa 
produccion di energia limpi. 

Transportacion tambe ta causa hopi polucion dor di 
emision di carbon dioxide. Tin un conexion estrecho en- 
tre carbon dioxide y morto prematuro. 



Emision di diesel di e careteranan por conduci na de- 
mentia p’esnan cu ta biba cerca. Agricultura tambe 
ta contribui na polucion di aire, esaki ta inclui cria di 
bestia na gran escala cu ta produci methaan y ammo- 
nia. Tambe kimamento di desperdicio di agricultura ta 
contribui na polucion di aire. Pues un evento manera 
kimamento di sushi riba dia di San Juan tambe ta cau- 
sa polucion di aire. 

Tin emision di methaan cu ta conduci na formacion di 
un capa di ozono na nivel di suelo (ground level ozone), 
cual ta causa asma of otro malesa pulmonar/respirato- 
rio. Methaan tambe ta un gas cu ta contribui na ‘global 
warming’ pero na un forma mas potente cu carbon di- 
oxide. 

Hecho ta cu 24% di gasnan tipo ‘greenhouse’ emiti mun- 
dialmente ta bini di agricultura y otro uzo di suelo. 

Pa reduci polucion di aire asocia cu agricultura hende 
por ta mas consciente di nan consumo di cuminda. Come 
mas tanto/aumenta e consumo di berdura y fruta. 

» 

« 

Por scoge pa bira vegetariano y vegano den casonan ex- 
tremo. 

N’e mesun momento ta reduci e cantidad di cuminda cu 
ta bay benta afo. Kimamento di sushedad/desperdicio 
di dump (landfill) tambe ta laga hopi particulanan da- 
ñino manera methane, dioxins, furans y black carbon 
den aire. 

Hecho ta cu na nivel global, ainda ta kima 40% di su- 
shedad den aire liber manera riba un dump. 

E solucion p’e polucion di aire den forma di kimamento 
di sushi por bini dor di colecta, separa y maneha des- 
perdicio na un manera responsabel. 



Dor di baha of elimina e cantidad di desperdicio, bo ta 
yuda caba cu polucion di aire. Separa desperdicio or- 
ganico y converti esaki den compost of energia biologico 
(bio-energy). Di e manera ey ta hisa e calidad di suelo 
pa uno mihor. Reduci e cantidad di cuminda cu ta bay 
benta afo of cu ta bay perdi tambe ta yuda combati po- 
lucion di aire. 

No ta tur polucion di aire ta bini dor di actividad huma- 
no. Tambe tin fenomeno natural manera erupcion vol- 



canico, tormenta di santo y stof cu ta emiti particular- 
nan cu aire por carga pa miles di kilometer y ta carga 
substancianan cu ta causa polucion y afecta e calidad 
di aire. 

Aki na Aruba, tambe por papia di polucion di aire a con- 
secuencia di e stof cu e UTV-nan ta lanta den areanan 
unda nan ta core sin control of cu un comportacion no 
adecua den trafico. 

E particularnan di stof cu ta lanta den aire no ta sola- 
mente causa molester, daña vegetacion, mata, fauna y 
ta cambia structura dje paisahe, pero tambe ta trece 
problema pa salud, bienestar di bestia y hende. 

DNM kier pidi un y tur, relaciona cu Dia Internacional 
di Medio Ambiente, pa tuma pasonan firme pa contri- 
bui na caba y reduci polucion di aire. Pasonan cu por 
tuma por inclui planta mata, haci un area limpi, core 
hunto uzando menos auto individualmente. 

Bishita nos facebook page of Insta account pa wak kico 
DNM ta haci relaciona cu World Environment Day 
2019. Por tuma nota cu DNM a bin cu un challenge y a 
tag otro departamento pa tuma e chalenge y tuma ac- 
cion tambe. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 




www.facebook.com/awemainta 


583-1400 j| 583-1444 

Pa tardansa den trabou na 2012 

Bataya miyonario entre 
contratistanan na Isla 


WILLEMSTAD Dia 4 di juli proximo Corte di 
Husticia Comun di nos islanan lo concentrá nan at- 
encion pa yega na un claridad den e demanda cu e 
compania contratista MITS Curacao a entamá contra 
otro contratista riba Isla cu ta Curacao International 
Construction Company cu a apela un veredicto ante- 
rior den caso aki caminda nan a cobra CICC mas cu 
un miyon florin pa mal trabou cu e compania a traha 
pa CICC di acuerdo cu un contract cu nan tabatin cu 
Refineria Isla. 

Basicamente MITS a pérdé e caso den promé instan- 
cia pero a bay den apelacion pa pidi hues pa anulá e 
veredicto promé y declará CICC pérdi den e caso. 
CICC na su turno a pidi Corte pa confirmá e veredicto 
y pone MITS paga e gastonan. 

CICC tabata reclamá un pago di NAf 1.226.121,93 
pero MITS a pidi Corte pa rechasá esaki. 

Den Corte director di MITS, R. Peyliker a defende su 
causa y M. Placencio tambe a hiba palabra. 

Esencia dje caso ta cu na maart di 2012 Refineria Isla 
Curacao B.V. a duna MITS encargo pa haci trabou- 
nan di “turn-around” riba tereno di Isla. 

Den cuadro di e encargo aki MITS a encargá CICC pa 
haci reparacion na instrumentacion di acuerdo cu un 
carta cu nan a firma dia 16 di maart 2012 caminda 
MITS a comprometé pa paga CICC 559.000,00 florin. 

E trabou mester tabata cla dia 20 di mey 2012. 

A regla tur detaye con y ken ta paga trabou éxtra y 
den e suma tabatin salario pa 28 trahadó importá. 
Suma summarum, henter e proyecto a sufri tardansa 
entre otro pa motibo di problema cu pérmit di trabou 
pa strañero cu a dura mas tanto y te dia 26 di april por 
a cuminsa desarme pa turn-around. 

Eynan tambe e trabou a dura mas largo di loke a pa- 
labrá. 

Den corte e partidonan a pleita ta cuanti tempi mas e 
trabou y empleo dje strañeronan a dura. 

En relacion cu e retraso aki CICC a manda un factura 



di 1.000.796,39 florin pa MITS cu specificacion en gen- 
eral. 

Peiliker na su turno a informá Isla dje retraso y a in- 
dica cu e sub-contratista a sufri daño pero no a men- 
ciona CICC como culpabel. 

Despues a surgi discusion ta ken no por a haya con- 
tacto cu ken pa discuti detayenan dje factura. 

Na su turno Isla no a paga MITS compensacion pa e 
daño cu nan a claim indicando cu na november di 2013 
Isla a paga MITS e suma final di ANG 807,633,67 pa 
cubri e gastonan di retraso. 

Den e suma aki No tabatin e flai di 1+ miyon florin cu 
CICC a flai MITS. 

Por lo tanto pa loke ta concerni Isla, e caso a cera pa 
nan. 

Despues di esey CICC a cuminsa cobra MITS pa un to- 
tal di NAf 1.291.597,11 pagadero den dos siman y ora 
placa no a lós, CICC a pone beslag riba 1.666.000,00 
di MITS y ora nan a reclama na Corte, nan no a haya 
rason pa lanta e beslag. 

Ta p’esey awor CICC ta exigi pago di NAf 1.281,587,11 
di facturanan di 2012 y 2013 menos NAf 55.475,18 cu 
nan a haya como voorscot riba pago. 

MITS ta exigi pa laga e beslagnan, en total tres beslag 
na RBC y Girobank. 

Corte a concedé pago di NAf 778.000,00 mas 6000 flo- 
rin na otro gastonan. 

Eynan e caso a cuminsa bira technico y e tribunal a 
dicidi pa organisá un otro sesion dia 4 di juli pa tende 
e trahadónan ken a traha cuanto ora di oranan éxtra 
cu mester paga. 

Fecha fatal a bira 5 di juli 

Palabracion cu Gobierno di Corsou 
relaciona cu instruccion 



WILLEMSTAD - Ayera den oranan trempan di 
mainta (orario di Corsou) gobierno di Hulanda y Cor- 
sou a yega na palabracion pa yuda Corsou recupera 
financieramente. 

Ta trahando riba un areglo conhunto cu ta encera 
palabracion concreto pa loke ta trata e reformanan 
structural necesario cu Corsou mester implementa, 
entre otro riba tereno di economia, finansa publico y e 
aparato gobernamental. 

Ambos pais ta realisá cu esaki lo tuma su debido tempo 
y tambe cu e ta diflcil pa realisá sin e sosten necesario. 
Hustamente pa e motibo akl Hulanda kier ofrece un 


perspectiva financiero concreto cu ta yuda Corsou 
den su afan pa implementá e plannan como parti di 
e Strategia di Crecemento di Gabinete Rhuggenaath. 
Lo presentá e acuerdo akl dia 5 di jiili binidero. E sos- 
ten lo cana similar na e periodo cu Corsou mester pa 
por implementá e reformanan necesario. 

Corsou a haya espacio pa atende cu recomendacionnan 
aunke cu Colegio di Supervicion Financiero (Cft) a 
concehá pa Corsou haya un instruccion. 

Desicion definitivo pa cu esaki lo tuma lugá den e re- 
union di Conceho di Minister di Reyno planiá pa 5 di 
juli benidero. 




Registra awo! 

Manda bo e-mail na 
noticia@awemainta.com 

Hensley Koeiman a pone puesto di lider di Partido MAN disponible 



WILLEMSTAD - Sr. Hensley 
Koeiman pa medio di un carta di- 
rigi na directiva di Partido MAN ta 
indicando cu e ta pone su puesto di 
lider polltico na disposicion di par- 


tido. 

Como partido responsabel cu ta re- 
spetá su reglanan ancra den sta- 
tuto y tambe reglanan doméstico 
ta cana e proceder corecto di cual 
esaki tambe t’e caso relacioná cu e 
decision di sr Koeiman. 

Partido MAN lo atendé cu e carta 
di sr. Koeiman na su debido tempu. 
Sr. Koeiman actualmente Minis- 
ter di SOAW y alabes miembro di 
Partido MAN ta den exterior eher- 
ciendo su trabou y na momento di 
su regreso lo caba di deliberá cu su 
persona relacioná cu su carta na 
Directiva. 


N’e momentonan aki partido su 
concentracion ta pa yena e posicion 
di Minister di Desaroyo Económico 
y atendé cu e situacion financiero 
di pals cu ta rekeri tur atencion mi- 
rando e posibel instruccion di Reino 
(aanwijzing) y su consecuencianan 
pa Córsou. 

Manera ta conosl sr. Gijsbertha ta 
ocupando 2 funcion pareu di cual 
esaki ta pone un presion enorme 
riba su persona. 

Partido MAN lo informá pueblo 
di Córsou di e decision di partido 
MAN despues di cana e procedura 
manera ya a indicá. 


Hues a firma pa deporta Cubano ilegal 
for di Sint Maarten mesora 


WILLEMSTAD - Diaranson hues mr. P.P.M. van der 
Burgt a dicta veredicto den e caso caminda e homber di 
nacionalidad Cubano kende a nace dia 15 di óctober 1983 
na Cuba, a haci un apelacion pa por keda Sint Maarten 
pero e hues a rechasá e peticion. 

Dia 17 di april ultimo Imigracion a detené e Cubano kende 
a drenta Sint Maarten ilegal y ta detené den e espacio na 
prizón caminda ta warda ilegalnan. Dia 29 di mei ultimo 
ela haci un peticion pa legalisá su permanencia riba e isla 
despues cu ela yega e isla ilegalmente cu boto dia 22 di 
maart ultimo. E Cubano a yega Sint Maarten for di Saint 
Lucia pero no por retorná Saint Lucia pasobra original- 
mente e tabatin pérmit pa keda Saint Lucia pa 9 dia pero 
a prefera di keda ilegalmente riba e isla. 

Siendo ilegal e ta un menasa pa orden publico y tin posibi- 
lidad pa deport’é. E peticion di su abogado tabata pa schórs 
su detencion y deportacion. Su reprecentante a splica cu e 
ta un refugiado di Cuba y ci e retorná Cuba, gobierno ta 
persiguié y tortur’é. For di dia 17 di april ultimo e ta cerá 


entre criminalnan na warda di polis y por lo pronto no por 
deport’é. Su reprecentante a bisa cu e no ta scondiendo 
riba e isla y ta disponibel pa ora autoridadnan mester di 
dje. E abogado di gobierno a rechasá e argumentonan aki. 
E abogado di gobierno a argumentá dilanti hues cu e Cu- 
bano no a pidi pa anulá su deportacion pero hues no a bay 
di acuerdo cu e interpetacion aki. Motibonan dicon por de- 
portá e Cubano ta si ela drenta e pais ilegalmente, e por 
ta un menasa a orden publico of por evitá di laga nan de- 
porté. Den corte e Cubano a declará cu su detencion tabata 
inhustu y cu mester lag’é liber. Cinembargo polis a detené 
pasobra e no tabatin documento legal pa por permanesé 
na Sint Maarten. E cubano tabata legalmente na Saint 
Lucia pero a drenta Sint Maarten ilegalmente y despues 
di a selectá pa cual pais por mand’é, a dicidi cu ta mand’é 
su pais natal. Esey por sosode den un siman di tempo y 
pa hues esey ta prueba cu gobierno a actua na tempuo y 
corectamente. Ademas e no por proba cu su bida ta core 
peliger na Cuba y por lo tanto hues a dicidi cu por deporté 
mas pronto posibel. 

Supuesto fraude director di 
Unidad di Liseo Boneriano 


KRALENDIJK - Segun informacion cu cu a yega 
na nos mesa di redaccion, tin indicacion cu tin un caso 
ferfelo cu lo a pasa na Liseo Boneriano. T’asina cu nos 
fuente hopi yegá na e scol ta mustra cu tin un dama 
Hulandes cu ta director di unidad lo mester a haci su 
mes culpabel, of ta cometiendo iregularidad na e scol. 
Esaki segun rumor mas y mas ta coriendo na Boneire 
pero nada ta bin dilanti. 

T’asina cu un tempo e señoara tabata traha na un otro 
departamentu di Comunidad di Scol Boneriano pa 
despues pasa pa bay traha na Liseo Boneriano. 

Estando na Liseo Boneriano supuestamente e tabatin 
e privilegio pa encargá material pa Liseo Boneriano, 
pero e material tabata bay resultá. 

Departamentu di enceñansa di Rijx Caribis Nederland 


(RCN) supuestamente ta na altura di e iregularidad 
aki, pero toch no ta atende cu e dama Hulandes. 

Esaki algun empleado Boneriano trahando n’e depar- 
tamento ariba mensiona a bisa cu si tabata un Boneri- 
ano si mesora lo a tuma medida cune. 

Mas despues a bin compronde cu dia e dama aki ta- 
bata traha na SGB seccion di bestel buki tambe e ta- 
bata comete sierto iregularidad cu buki y a kite for 
di SGB na Caya Frater Odulfinus pa mande na Liseo 
Boneriano na Caya Amsterdam, caminda e la sigui cu 
su actonan duduso segun nos fuentenan a duna nos di 
conoce. 

Segun informacion adicional cu nos ta dispone cu e 
director general di SGB tin man riba cabes di e dama 
Hulandes aki. 


Den accion relampago a detené cuater 
atracador di Van den Tweel na Bonaire 


KRALENDIJK - Algun siman pasa a tuma luga un 
atraco na supermarket Van Den Tweel Supermarket 
na Caya Industria caminda un atraco hopi peculiar a 
tuma luga dos siman pasa caminda lo mester a bay cu 
botin di benta di weekend. 

Na momento cu e compania di seguridad mester a pre- 
senta e mainta pa recohe e saco di placa, a bin con- 
fronta cu un tipo cara tapa cu lo mester a presenta cu 
un arma di candela y e empleado pa su propio seguri- 
dad mester a entrega e saco di placa na e atracado cu 
tabata arma, a bandona e sitio den un auto. 

Diamars dia 4 di juni autoridadnan a detene L.A.C.M. 
di 50 aña cu tabata traha na compania di seguridad. 


Despues di detencion di e empleado di e compania di 
seguridad recherche a detene un di persona cu ta un 
homber di inicial A.B.D. di 32 aña di Corsou yiu di un 
conocido politico d.f.m. 

Riba mesun un dia den careda 10.35 am autoridad 
nan a haci detencion di e tercer persona involvi den e 
atraco na Van Den Tweel. 

Ta trata aki di e homber di S. J.M di 24 aña. E di cuater 
4 detencion a keda realisá dia 12 di juni momento cu 
autoridad trempan di mainta 6.20 a tene un entrada 
hudicial y a detene e homber W.J.S. di 24 aña asina 
supuestamente detene 4 persona cu supuestamente 
tabata envolvi den caso di atraco na Van Den Tweel. 

Bendicion y bondad di Señor ta compañami tur dia di 
mi bida, lo mi biba den cas di Señor henter mi bida 
largo 

Cu dolor na nos curason nos kier anuncia 
fayecimento di nos ser keri: 

Digna 

Margarita Flanegin 

Mihor conoci como “Deka” 

*15-05-1953 - f 10-06-2019 

Na nomber di su yiunan stima: 

Elvin Geerman y Miriam Vrolijk 
Jeffrey Geerman y Angelina Helder 
Eldrick y Irayka Celaire 

Nieto (a) nan: 

Erline, Elvienne, Katjuska, Jennely, Joshua, Genesis, Joshwin, 
Stephany, Elly, Elixiénne, Ellééna 

Bisanieto (a) nan: 

Zayron, Jaizyanne, Loui-Zyon, Aryan, SJay-Quion, Nixion, 
Shundaisy, Jayron, Jennylaine, Jermain 

Rumannan: 

t Bertha y t Otie Yarzagaray - Flanegin y yiunan 

Buchi y tLibia Flanegin y yiunan 

Rufo y Mathlida Flanegln y yiunan 

tEstabanlta y tCamilo Flanegin y yiunan 

Chano y Ina Flanegin y yiunan 

Sita Flanegin y yiu 

John Flanegin na Hulanda 

Francis y Jacqueline Flanegin y yiu 

Mireya y Leo Amaya- Flanegin y yiunan 

Ihannan: 

Ludwlg Flanegin 
Slla Albertsz 

Su Amigonan stima di cas: 

Tina Almary 
Slla Albertsz 
Janelle Vlaun 
Gwenn Davelaar 
Lucllle Kock 
Alfredo Capello 
Diana y Tony 
Bellnda Zeppenveldt 

Tata di su yiunan: Elviro Geerman 
Raymond Celaire 

Primo y Primanan, Sobrino y Sobrinanan y demas famia: 
Flanegin, Geerman, Celaire, Yanez, Helder, Vrolijk, Yarzagaray, 
Willems, Hermus, Lugo-Colina, Zeppenveldt, Amaya, 
Shónherr, Ortega, Henriquez, Roga, Boezem, Ashby, Kock, 
Quandt, Peña, Thiel, Boekhoudt, Henricus, Vargas-Medina, 
Albertsz, Vasquez, Werleman. 

Tur su ex-collega nan di Colegio Arubano, bon bisiñanan, 
amiga(o) nan, conocirnan, Su rumannan di The Upper Room 
Ministries . 

Adres pa condolencia: Aurora Funeral Home 
Diabierna 14 juni 2019 di 7’or pa 9’or di anochl. 

Acto di entiero ta tuma lugar: Aurora Funeral Home 
Diasabra 15 juni 2019 dl 2’or pa 4’or dl atardi y después pa 
Santana Central na Sabana Basora. 

Durante dl entiero por bisti colornan alegre manera semper 
nos kerido defunto tabata tambe. 

Ta duel nos cu despues dl entiero no ta ricibi bishita dl 
condolencia na cas. 

Despensa nos, si den nos tristesa nos por a lubida dl 
menciona un of otro famia. 

Enbez di krans ta bai tin un box disponlble pa donashon na 
Koningin Wilhelima Fonds. 



Entrada hudicial cu 
detencion y confiscacion 


WILLEMSTAD - Continuando cu un investigacion relacioná cu un 
caso di atraco cu a tuma lugar dia 23 di april 2019 na un kantor di num- 
ber riba Vondelstraat, Polis a detené un hómber sospechoso. 

Diabiérné 14 di jiini 2019, 
alrededor di 05.50 or di 


Anifora 



SAVITRE BABULALL 

Beter bekend als Sonia 
“10-09-1959- +10-06-2019 

Namens haar: 

Kinderen: 

(Defunto: Dinesh Djoegan) 

Rakesh Djoegan, 

Sanjay Robles 

Ritesh Djoegan en partner Tarris Fecunda 

Kleinkinderen: 

Denzel Djoegan, 

Riangelo Yrausquin, 

Rilaisca Djoegan en 
Dinesh Djeaton Djoegan 

Zus: Chaan Banarsi-Babulall en gezin 
Broer: Dew Babulall en gezin 

Neven en nichten, overige familieleden op Aruba, in 
Suriname, in Guyana, Nederland en de Verenigde 
Staten: Djoegan, Banarsi, Stamper, Bhikhari. Mackin- 
tosh, Lakhai, Harkisoen. 

Vrienden: Mercedes E. Boekhoudt, Milca en Gisela 
Erasmus, Soraida Helder, Carmen Rasmijn, Wina 
Croes. 

Geliefde Collega’s, leidinggevenden en eigenaar van: 
Citgo Boulevard, Edgar Croes, Lorenzo 
J. Arends. 

De plechtigheid en ceremonie zal plaatsvinden op 
zaterdag 15 juni vanaf 19:00 uur tot 21:00 uur bij 
Aurora Funeral Home & Crematory, Cumana 76, Aruba. 

Onze oprechte excuses als we in ons verdriet enige 
namen zijn vergeten. 


mainta, personal di Atraco 
Team a tene un entrada hu- 
dicial den un cas na Kaya 
Hose y Naña y a detené e 

hómber C.M.S. nacé na 
Córsou, di 23 aña di edad, 

como sospechoso den e caso 
mencioná. 

Y n’e sitio Polis a confiscá 
algun articulo cu ta impor- 
tante p’e investigacion. A 
presenté dilanti di un Fiscal 
auxiliar kende a ordená su 
encarcelamento pendiente di 
mas investigacion. 


BE STR0NG 

"Be strong 

and ofgood courage, 
do not fear 
nor be afraid of them; 
for the L0RD your God, 
He is the One 
who goes with you. 
He will not leave you 
nor forsake you." 

Deuteronomy 31:6. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos kier anuncia fayecimento 
di nos kerida esposa, mama y wela: 



Sra.Rosa Caritina 
Tromp-Franken 

Mihor conoci como ”Jojo” or "Rosa di Tilin” 
*06-10-1941 - |14-06-2019 

Acto di entiero lo wordo anuncia despues 


A$fr, 

GRADICIMENTQ & INVITACIQN 

Na nomber di famia nos kier a manda un palabra di 
gradicimento inmenso na tur esnan cu di un of otro 
forma a mustra nan sosten, atenshon durante enferme- 
dad, fayecimento y entiero di nos defunto stima: 



W' , 

Marlyn Lacle 


Alavez no kier invita pa 3 
santo sacrificio di misa cual lo tuma lugar: 

Awe diasabra 15 di Juni 2019, 
pa 7’or di anochi, diamars 18 di Juni 2019, pa 7’or di 
anochi y diabierna 21 juni 2019 pa 7’or di anochi na 
Misa St.Filomena na Paradera. 

Boso presencia lo ta altamente aprecia. 


WILLEMSTAD - Diahuebs 13 
di jiini 2019 alrededor di 13.13’or, 
Central di Polis a ricibl notificacion 
di un caso di hincamentu cu a tuma 
lugar den área di Santo Domin- 
goweg. 

Mesora a dirigl un unidad n’e si- 
tio y na su yegada, Polis a topa 
cu un hómber drumi abou dilanti 
un toko tur na sanger. 


A$fr. 

'puttenaC & fénematontf 

GRADICIMENTQ & INVITACIQN 

Na nomber di famia Flanegin-Wernet, 
señora, yiu- y rumannan, nos kier a manda un 
palabra di gradicimento inmenso na tur esnan cu di un 
of otro forma a mustra nan sosten, atenshon y 
comprenshon durante enfermedad, fayecimento y 
entiero di nos defunto stima: 



Reynaldo Valentino 
“Nadi” Flanegin 

Danki nafamia, amigonan, 
bisiñanan pa boso atencion. 

Danki na grupo di orashon "Señor de los Milagros” di 
Vilma Kelly pa boso oracionnan y sosten spiritual. 
Danki na tur e angelnan di Edmund Harms Foundation 
pa nan trabou di amor cu e cuido digno cu cada un a 
brinda nos defunto stima. 

Danki na Dr. Joke Hertoge pa su atencion asina 
personalisa y humano memorabel 
cu el a brinda na tur momento. 

Danki na Etty Toppenberg pa su presentacion asina 
adecua den misa. 

Danki na Parokia di Noord y Pastor Spila pa nan 
atencion y un ceremonia inolvidabel. 

Danki na Aurora Funeral Home pa nan atencion y guia 
personal y professional na tur momento. 

Boso atencion tabata un gran consuelo pa nos. 

Alavez no kier invita pa sacrificio di misa y resamento 
pa sosiego di alma di nos defunto cual lo tuma lugar: 
Diabierna 14 di Juni 2019, 
pa 6:30 p.m. na Misa St. Anna na Noord. 
Diasabra 15 di Juni 2019, 
pa 7:00 p.m. na Gasparito # 17 
Diadomingo 16 di Juni 2019, 
pa 6:00 p.m. na Misa St. Anna na Noord. 

Boso presencia lo ta altamente aprecia. 


Ambulance cu a presentá n’e sitio, 
a transportá e hómber victima pa 
policllnica di SEHOS pa tratamen- 
to médico. 

For di investigacion cu Polis a re- 
alisá n’e sitio a resultá cu tabatin 
un bringamento entre dos hómber 
cu a terminá den hincamento di e 
victima cu probablemente un skere 
na altura di su orea. Despues di 
e acto e sospechoso a bay for di 
e sitio. 

N’e sitio Polis a confiscá un auto 
cu tanto paden como pafo tabata 
na sanger. 

Investigacion den e caso aki ta 
continuá 


Detencion 
relaciona cu 
un caso di 
hincamento 

WILLEMSTAD - Diabierna 
14 di juni 2019, alrededor di 
11.10 or, riba ordo di Ministe- 
rio Publico, recherche di (WC) 
a detene e homber sospechoso 
C.B. nace na Corsou di 43 aña 
di edad. 

Esaki ta reciona cu un caso di 
hincamento cu a tuma luga dia 
13 di juni 2019. 

Detencion a tuma luga na su cas 
na Avesweg. 

A presentá e sospechoso dilanti 
di un fiscal auxiliar, cu a ordena 
su encarselamento pendiente di 
mas investigacion. 

Investigacion den e caso aki a 
continua. 

E unico corant GRATIS 


Abona awo 



Manda un e-mail na: 
Noticia@awemainta.com 
y sKirbi e palabranan: “Ami Kier Abona " 


LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















